
Αριθ. 18532/562 (1) 


Έγκριση τροποποιημένου καταστατικού του Πανελλήνιου Παρα- 
θεριστικού Οικ. Συν/σμού Προσωπικού ΙΚΑ (Π.Π.Ο.- 
Σ.Π.Ι.Κ.Α.) Συν. Π.Ε. 

Ο ΕΙΔ. ΓΡΑΜΜΑΤΕΑΣ ΤΟΤ ΤΠ. ΠΕΧΩΔΕ 
Έχοντας υπόψη: * 

1. Το Ν. 1558/85 (ΦΕΚ 137Α/26.7.85) «Κυβέρνηση και 
Κυβερνητικά Όργανα». 

2. Την υπ’ αρ. Τ. 1436/15.10.87 απόφαση του Πρωθυπουρ¬ 
γού «Καθορισμός αρμοδιοτήτων στον Αναπληρωτή Υπουργό 
ΠΕ.ΧΩ.Δ.Ε. Μανόλη Παπαστεφανάκι» (ΦΕΚ 
549Β/16.10.87). 

3. Την 4621/864/6.6.88 απόφαση του Αναπληρωτή 
Υπουργού για «Μεταβίβαση αρμοδιοτήτων του Αναπληρωτή 
Υπουργού ΠΕ.ΧΩ.Δ.Ε. στο Γενικό Γραμματέα, Ειδικό Γραμμα¬ 


τέα, στους Προϊσταμένους Δ/νσεων και Τμημάτων του Υπουρ¬ 
γείου ΠΕ.ΧΩ.Δ.Ε.». 

4. Το Ν. 1337/83 (ΦΕΚ 33Α/14.3.83) «Επέκταση των πο- 
λεοδόμικών σχεδίων, οικιστική ανάπτυξη και σχετικές ρυθμίσεις» 
και ειδικότερα το άρθρο 42. 

5. Το Π.Δ. 93/1987 (ΦΕΚ 52Α/16.4.87) «Αναμόρφωση 
και ενοποίηση της νομοθεσίας για τους Οικοδομικούς Συνεταιρι¬ 
σμούς, τρόπος οργάνωσης, διοίκησης και λειτουργίας αυτών και 
πολεοδόμηση εκτάσεων Οικοδομικών Συνεταιρισμών». 

5. Το με αρ. πρωτ. 4308/1988 έγγραφο του Οικοδομικού 
Συνεταιρισμού (αρ. πρωτ. ΥΠΕΧΩΔΕ 28532/562/1988), με 
το οποίο υπεβλήθηκε τροποποιημένο το καταστατικό του Πανελ¬ 
λήνιου Παραθεριστικού Οικοδομικού Συνεταιρισμού Προσωπικού 
ΙΚΑ (Π.Π.Ο.Σ.Π.Ι.Κ.Α.) Συν/πε συνοδευόμενο από όλα τα προ- 
βλεπόμενα από τις διατάξεις του Π.Δ. 93/87 στοιχεία, αποφασί¬ 
ζουμε: 

Εγκρίνουμε το καταστατικό του Οικοδομικού Συνεταιρισμού 
με την επωνυμία «Πανελλήνιος Παραθεριστικός Οικοδομικός Συ¬ 
νεταιρισμός Προσωπικού ΙΚΑ (Π.Π.Ο.Σ.Π.Ι.Κ.Α.) Συν. Π.Ε. 
όπως διορθώθηκε από την Υπηρεσία, ο οποίος έχει: Έδρα: Δήμος 
Αθήνας. Σκοπό: Εξασφάλιση παραθεριστικής κατοικίας. Αριθμό 
μελών: 2052. Μέγεθος της αρχικής συν/κής μερίδας 5.000 
δρχ. Έκταση ευθύνης: Το διπλάσιο της μερίδας (αρθ. 7 § 4 Π.Δ. 
93/87). Αριθμό άρθρων του καταστατικού 46 και η έκταση επί 
της οποίας προτίθεται να εκπληρώσει το σκοπό του ο Συνεταιρι¬ 
σμός βρίσκεται στη γεωγραφική θέση «Τρίκορφος» της Κτηματι¬ 
κής Περιφέρειας της Κοινότητας Αγίου Σεραφείμ Λοκρίδος (τέως 
Δήμου θρονιού) του Νομού Φθώτιδας. 

Με την απόφαση αυτή εγκρίνεταί μόνο η προσαρμογή του κα¬ 
ταστατικού του Συνεταιρισμού στις διατάξεις του Π.Δ. 93/87. 

Η καταλληλότητα ή μη για πολεοδόμηση της έκτασης αυτής 
θα προκόψει από τις προτάσεις των Γενικών Πολεοδομικών Σχε¬ 
δίων, των Ζωνών Οικιστικού Ελέγχου ή των οποιωνδήποτε σχε¬ 
δίων ρύθμισης των χρήσεων γης των ευρύτερων περιοχών, όπως 
προβλέπεται από την κείμενη πολεοδομική νομοθεσία, ή από την 
απόφαση Υπουργού ΠΕ.ΧΩ.Δ.Ε. περί «Οικιστικής καταλληλό¬ 
τητας» όπως αυτή προβλέπεται στο άρθρο 17 παρ. 2 του Π.Δ. 
93/87. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 9 Φεβρουάριου 1989 
Ο Ειδικός Γραμματέας 

ΑΛ. ΒΟΥΛΓΑΡΗΣ 

Αριθ. 2325(ΦΟΡ)250 (2) 

Κανονισμός Λειτουργίας του Κέντρου Ανανεώσιμων Πηγών 
Ενέργειας (Κ.Α.Π.Ε.) 

Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ & ΤΕΧΝΟΛΟΓΙΑΣ 

Έχοντας υπ’ όψη τις διατάξεις: 
α. Του Ν. 1558/85 «Κυβέρνηση χαι κυβερνητικά όργανα», 
β. Του άρθρου 25 παρ. 2 του Ν. 1514/85 «ανάπτυξη της επι¬ 
στημονικής και τεχνολογικής έρευνας. 

γ. Το Π.Δ. 375/87 «Ίδρυση Νομικού Προσώπου Ιδιωτικού 
Δικαίου με την επωνυμία Κέντρο Ανανεώσιμων Πηγών Ενέρ¬ 
γειας (Κ.Α.Π.Ε.), αποφασίζουμε: 

Εσωτερικός Κανονισμός. 

ΚΕΦΑΛΑΙΟ Α: ΓΕΝΙΚΑ 

’Αρθρο 1 (πρβλ. και άρθρα 1 και 2 του Π.Δ. 375/87) 
Υπόσταση - Επωνυμία - Εποπτεία 

1. Το Κέντρο Ανανεώσιμων Πηγών Ενέργειας είναι Νομικό 
Πρόσωπο Ιδιωτικού Δικαίου με έδρα τα Λεγραινά του δήμου 
Λαυρεωτικής, και με διακριτικό τίτλο Κ.Α.Π.Ε. Η επωνυμία 
αυτή για τις σχέσεις με το εξωτερικό μεταφράζεται σε «ΟβηΙτε £ογ 
ΚεηεναΜβ Εηει-βχ δοιιτοεβ» και διακριτικό τίτλο «Ο.Κ.Ε.5.». 

2. Το Κ.Α.Π.Ε. έχει διοικητική και οικονομική αυτοτέλεια και 
εποπτεύεται από το Υπουργείο Βιομηχανίας, Ενέργειας και Τε¬ 
χνολογίας. 

Άρθρο 2 (πρβλ. και άρθρο 3/Π.Δ. 375/87) 

Σκοπός 

1. Σκοπός του Κ.Α.Π.Ε. είναι η προώθηση των εφαρμογών 
των Ανανεώσιμων Πηγών Ενέργειας (ηλιακή, αιολική, υδροηλε¬ 
κτρική, γεωθερμία, βιομάζα και κάθε άλλη μορφή ανανεώσιμης 
ενέργειας ήδη γνωστή ή που τυχόν θα αποδειχθεί ενδιαφέρουσα 
στο μέλλον), της εξοικονόμησης ενέργειας και της ορθολογικής 
χρήσης της ενέργειας, καθώς και η κάθε είδους υποστήριξη δρα¬ 
στηριοτήτων στους πιό πάνω τομείς. 

2. Κατά την επιδίωξη, και για την επίτευξη, του σκοπού του το 
Κ.Α.Π.Ε.: 

α. Υποστηρίζει την Εφαρμοσμένη Έρευνα, την Ανάπτυξη Τε¬ 
χνολογίας και τη Βιομηχανική Δραστηριότητα στους τομείς των 
Ανανεώσιμων Πηγών και της Εξοικονόμησης Ενέργειας. 

β. Προβαίνει στην εκτέλεση προγραμμάτων εφαρμοσμένης 
έρευνας και την εκπόνηση μελετών (τεχνικών, οικονομικών, νο¬ 
μικών, αγοράς, σκοπιμότητας, μεταφοράς τεχνολογίας κλπ.) για 
λογαριασμό του ή για λογαριασμό τρίτων ή σε συνεργασία με διε¬ 
θνείς οργανισμούς και ιδιαίτερα με τις Ευρωπαϊκές Κοινότη¬ 
τες. 

γ. Αναθέτει τη μερική ή ολική εκτέλεση των παραπάνω ερευ¬ 
νητικών προγραμμάτων ή μελετών σε τρίτους. 

δ. Παρέχει σε τρίτους τεχνικές υπηρεσίες (δοκιμές, μετρήσεις, 
αξιολογήσεις, πιστοποιήσεις, κλπ.) τεχνικές πληροφορίες (τεχνι¬ 
κές προδιαγραφές, λογισμικό ηλεκτρονικών υπολογιστών, εγχει¬ 
ρίδια, σχέδια κλπ.), και κάθε είδους συμβουλές ή ενημέρωση. 

ε. Οργανώνει ή συμμετέχει σε τεχνικά σεμινάρια, εκπαιδευτικά 
προγράμματα, συνέδρια, συναντήσεις κλπ., με σκοπό τη διάδοση 
των Ανανεώσιμων Πηγών Ενέργειας και της ορθολογικής χρή¬ 
σης ενέργειας. Το Κέντρο μπορεί να αναλαμβάνει επίσης την τε¬ 
χνική, οικονομική κλπ. εκπαίδευση Ελλήνων και ξένων ειδικών 
τόσο στην Ελλάδα όσο και στο εξωτερικό. 

στ. Επιδιώκει τη συνεργασία με άλλους φορείς (Πανεπιστήμια, 
Ερευνητικά Κέντρα, Οργανισμούς, Επιχειρήσεις, Βιομηχανίες 
κλπ.) ή φυσικά πρόσωπα και αναλαμβάνει το συντονισμό κοινών 
δραστηριοτήτων. -, 

ζ. Επιδιώκει τη διεθνή συνεργασία για την προαγωγή των 
δραστηριοτήτων του ή άλλων ελληνικών φορέων στα θέματα της 


αρμοδιότητας του, τη διεξαγωγή κοινών προγραμμάτων με διε¬ 
θνείς οργανισμούς ή αλλοδαπά κέντρα ερευνών, τη διασύνδεση με 
διεθνή κέντρα τεκμηρίωσης και συστήματα διανομής πληροφο¬ 
ριών. Οι δραστηριότητες διεθνούς συνεργασίας περιλαμβάνουν 
μεταξύ άλλων διμερείς ή πολυμερείς συμβάσεις για την ανταλ¬ 
λαγή πληροφοριών ή δεδομένων ή την διακίνηση ερευνητών, την 
εκτέλεση από το Κ.Α.Π.Ε. τμημάτων διεθνών ερευνητικών προ¬ 
γραμμάτων, την εκτέλεση στην αλλοδαπή τμημάτων έργων ή 
προγραμμάτων του Κ.Α.Π.Ε., την εκπροσώπηση του Κ.Α.Π.Ε. 
σε διεθνείς οργανισμούς κλπ. 

η. Συμμετέχει σε εταιρείες ή επιχειρήσεις του δημόσιου ή ιδιω¬ 
τικού τομέα με εγκριτική απόφαση του Υπουργού Βιομηχανίας, 
Ενέργειας και Τεχνολογίας στα πλαίσια του άρθρου 3 παρ. 5 του 
Νόμου 1514/85. 

θ. Συμμετέχει στο γενικότερο Ενεργειακό Προγραμματισμό 
της χώρας στους τομείς της ειδικότητάς του και δύναται να εκ¬ 
προσωπεί το Υπουργείο Βιομηχανίας, Ενέργειας και Τεχνολο¬ 
γίας σε συμβούλια, διασκέψεις, συναντήσεις, κλπ. με απόφαση 
του Υπουργού Βιομηχανίας, Ενέργειας και Τεχνολογίας ή και 
άλλων συναρμόδιων Υπουργών. 

ι. Προβαίνει σε κάθε άλλη ενέργεια αναγκαία για την επίτευξη 
του σκοπού του. 

ΚΕΦΑΛΑΙΟ Β: ΔΙΟΙΚΗΣΗ 
Άρθρο 3 (πρβλ. και άρθρο 4/Π.Δ.375/87) 

Όργανα Διοίκησης 

1. Το Κ.Α.Π.Ε. έχει τα εξής όργανα Διοίκησης: 

α) Το Διοικητικό Συμβούλιο (Δ.Σ.). 

β) Τον Γενικό Διευθυντή του Κ.Α.Π.Ε. (Γ.Δ.). 

2. Το Διοικητικό Συμβούλιο του Κ.Α.Π.Ε. είναι πενταμελές 
και αποτελείται από: 

α) Ένα μέλος εκπρόσωπο της Γενικής Γραμματείας Έρευνας 
και Τεχνολογίας οριζόμενο από τον Υπουργό Βιομηχανίας, Ενέρ¬ 
γειας και Τεχνολογίας. 

β) Ένα μέλος επιλεγόμενο από τον Υπουργό Βιομηχανίας, 
Ενέργειας και Τεχνολογίας από δύο πίνακες, τριών υποψηφίων ο 
καθένας, που καταρτίζονται από το Σύνδεσμο Ελληνικών Βιομη¬ 
χανιών (ΣΕΒ) και το Εμπορικό και Βιομηχανικό Επιμελητήριο 
(ΕΒΕΑ) αντιστοίχους. 

γ) Ένα μέλος επιλεγόμενο από τον Υπουργό Βιομηχανίας, 
Ενέργειας και Τεχνολογίας από πίνακα τριών υποψηφίων καταρ¬ 
τιζόμενο από το Διοικητικό Συμβούλιο της ΔΕΗ. 

δ) Ένα μέλος με διεθνώς αναγνωρισμένο ερευνητικό έργο ή 
εμπειρία σε θέματα Ανανεώσιμων Πηγών Ενέργειας, οριζόμενο 
από τον Υπουργό Βιομηχανίας, Ενέργειας και Τεχνολογίας. 

ε) Ένα μέλος που επιλέγει ο Υπουργός Βιομηχανίας, Ενέρ¬ 
γειας και Τεχνολογίας από πίνακες υποψηφίων τους οποίους κα¬ 
ταρτίζουν η 12η και 17η Διεύθυνση των Ευρωπαϊκών Κοινοτή¬ 
των. Εάν σε τρεις μήνες από την πρόσκληση για υπόδειξη υποψη¬ 
φίων από τις πιό πάνω Διευθύνσεις δεν υπάρξει απάντηση, ο 
Υπουργός ορίζει ως μέλος επιστήμονα με διεθνώς αναγνωρι¬ 
σμένο ερευνητικό έργο σε θέματα Ανανεώσιμων Πηγών Ενέρ¬ 
γειας. 

3. Το Διοικητικό Συμβούλιο συγκροτείται με απόφαση του 
Υπουργού Βιομηχανίας, Ενέργειας και Τεχνολογίας που δημο¬ 
σιεύεται στην Εφημερίδα της Κυβερνήσεως. Με την ίδια απόφαση 
ορίζονται από τα μέλη του Διοικητικού Συμβουλίου ο Πρόεδρος 
και ο Αντιπρόεδρος αυτού. Ο Πρόεδρος μπορεί να ορισθεί και Γε¬ 
νικός Διευθυντής. Στην περίπτωση αυτή ο Πρόεδρος πρέπει να εί¬ 
ναι επιστήμονας με διεθνώς αναγνωρισμένο έργο σε θέματα των 
Ανανεώσιμων Πηγών Ενέργειας και εμπειρία στη Διοίκηση επι¬ 
χειρήσεων ή οργανισμών. 

4. Τα μέλη του Δ.Σ. διορίζονται με τριετή θητεία αλλά επιτρέ¬ 
πεται ο επαναδιορισμός μέλους της απερχόμενης Διοίκησης κατά 
τη διαδικασία της παραγράφου 2 του άρθρου αυτού. 

5. Η ιδιότητα του Προέδρου είναι ασυμβίβαστη με την άσκηση 

οποιουδήποτε άλλου λειτουργήματος ή την κατοχή άλλης θέσης 
δημόσιας ή ιδιωτικής. Εξαιρείται η περίπτωση των καθηγητών 
Α.Ε.Ι. Η συμμετοχή του Προέδρου ως μέλους του Δ.Σ. δημόσιου 
οργανισμού ή επιχειρήσεως δεν είναι ασυμβίβαστη με την ιδιό¬ 
τητά του. 

6. Με απόφαση του Υπουργού Βιομηχανίας, Ενέργειας και 
Τεχνολογίας δύναται να απαλλάσσονται από τα καθήκοντά τους 
μέλη του Δ.Σ. και πριν τη λήξη της θητείας τους εφόσον απουσιά¬ 
ζουν συστηματικά χωρίς αποχρώντα λόγο ή εν πάσει περιπτώαει 
για πέντε συνεχείς συνεδριάσεις του Δ.Σ. ή εφόσον υποπέσουν σε 
σοβαρή παράβαση νόμου ή των κανονισμών που διέπουν τη λει¬ 
τουργία του Κ.Α.Π.Ε. Μέλη του Δ.Σ. παραιτούμενα ή απαλλασ¬ 
σόμενα από τα καθήκοντά τους, αντικαθίστανται με απόφαση του 
Υπουργού Βιομηχανίας, Ενέργειας και Τεχνολογίας για το υπό¬ 
λοιπο της θητείας τους κατά τη διαδικασία της παραγράφου 2 
του άρθρου αυτού. - 

’Αρθρο 4 (πρβλ. και άρθρο 5/Π.Δ. 375/87) 
Λειτουργία του Διοικητικού Συμβουλίου 

1. Το Δ.Σ. συγκαλείται με πρόσκληση του Προέδρου του τα¬ 
κτικά μεν ανά τρίμηνο, έκτακτα δε όταν το κρίνει απαραίτητο ο 
Πρόεδρος, ο Γενικός Διευθυντής ή το ζητήσουν τρία τουλάχιστον 
από τα μέλη του προσδιορίζοντα και τα θέματα για τα οποία ζη¬ 
τούν την έκτακτη σύγκληση. 

2.0 Υπουργός Βιομηχανίας, Ενέργειας και Τεχνολογίας μπο¬ 
ρεί να συγκαλεί το Δ.Σ. ως και να παρίσταται σε συνεδριάσεις του. 

3. Το Δ.Σ. βρίσκεται σε απαρτία όταν είναι παρόντα τουλάχι¬ 
στον τρία μέλη του. Οι αποφάσεις του λαμβάνονται με απόλυτη 
πλειοψηφία των μελών του. Σε περίπτωση ισοψηφίας, υπερισχύει 
η ψήφος του Προέδρου. 

4. Η νόμιμη συγκρότηση του Δ.Σ. δεν κωλύεται από την πρό¬ 
σκαιρη έλλειψη δύο μελών του. 

5. Το Δ.Σ. νομίμως συνέρχεται και συνεδριάζει και εκτός της 
έδρας του. 

6. Ο Γενικός Διευθυντής, στην περίπτωση που δεν είναι Πρόε¬ 
δρος του Διοικητικού Συμβουλίου μετέχει στις συνεδριάσεις του 
χωρίς ψήφο. Με πρόταση του Προέδρου ή του Γενικού Διευθυντή 
το Διοικητικό Συμβούλιο μπορεί να καλεί για τη συζήτηση συγκε¬ 
κριμένων θεμάτων άλλα αρμόδια στελέχη του Κ.Α.Π.Ε. 

7. Ως αμοιβή των μελών του Δ.Σ. κατά συνεδρία διάρκειας 
επτά (7) ή περισσότερων ωρών, ορίζεται το ποσό της αποζημίω¬ 
σης εμπειρογνώμονα της Γενικής Διεύθυνσης XII των Ευρωπαϊ¬ 
κών Κοινοτήτων για μία ημέρα εργασίας. Για συνεδρίες μικρότε¬ 
ρης διάρκειας, ως αμοιβή κατά συνεδρία ορίζεται το μισό του πο¬ 
σού αυτού. Η διάρκεια των συνεδριών ορίζεται στα πρακτικά από 
τον Πρόεδρο του Δ.Σ. 

Άρθρο 5 (πρβλ. και άρθρο 6/Π.Δ.375/87) 
Αρμοδιότητες Διοικητικού Συμβουλίου 

1. Το Δ.Σ. είναι το ανώτατο όργανο του Κ.Α.Π.Ε. Στις αρμο¬ 
διότητες του Δ.Σ. ανήκουν: 

α) Η χάραξη της πολιτικής του Κέντρου, μέσα στα πλαίσια της 
εθνικής και της κοινοτικής πολιτικής για τη Βιομηχανία, την 
Ενέργεια και την Τεχνολογία. 

β) Η έγκριση, ύστερα από εισήγηση του Γενικού Διευθυντή του 
Κέντρου, του ερευνητικού και αναπτυξιακού προγράμματος και 
του αντίστοιχου ετήσιου προϋπολογισμού του Κέντρου. 

γ) Η έγκριση, ύστερα από εισήγηση του Γενικού Διευθυντή, 
του απολογισμού και του ισολογισμού του Κέντρου. 

δ) Η έγκριση προσλήψεων ή απολύσεων. 

ε) Η έγκριση συμβάσεων του Κέντρου με οικονομικό αντικεί¬ 
μενο που υπερβαίνει ένα όριο, που ορίζεται κατά καιρούς με από¬ 
φαση του Δ.Σ., και το οποίο κατά την πρώτη εφαρμογή του Κα¬ 
νονισμού ορίζεται σε πέντε (5) εκατομμύρια δραχμές. 

στ) Ο έλεγχος απολογιστικά των πράξεων του Γενικού Διευθυ¬ 
ντή ή άλλου εξουσιοδοτημένου από το Δ.Σ. οργάνου. 


2. Το Δ.Σ· αποφασίζει για την πρόσληψη συμβούλων καθώς 
και για την ανάθεση νομικών ή δικηγορικών εργασιών σε δικηγό- 
ρους. 

3. Επίσης αποφασίζει, μετά από σχετική εισήγηση του Γ ενικού 
Διευθυντή για την πρόσληψη ή απόλυση των Διευθυντών του Κέ¬ 
ντρου. 

4. Το Δ.Σ. μπορεί να αναθέτει σε μέλη του, στον Γ ενικό Διευθυ¬ 
ντή και στον Νομικό Σύμβουλο του ΚΑΠΕ, εφόσον και αυτοί επι¬ 
θυμούν, την εποπτεία ή και ερευνητικό έργο στα πλαίσια των δρα¬ 
στηριοτήτων του ΚΑΠΕ και σύμφωνα με όρους που ορίζει στην 
σχετική απόφασή του. 

Άρθρο 6 (πρβλ. και άρθρο 7/Π.Δ. 375/87) 
Αρμοδιότητες Προέδρου και Αντιπροέδρου 

1.0 Πρόεδρος του Δ.Σ. προεδρεύει και κατευθύνει τις συνε¬ 
δριάσεις του Διοικητικού Συμβουλίου. Καθορίζει τα θέματα της 
Ημερήσιας Διάταξης στα οποία περιλαμβάνονται και τα προτει- 
νόμενα από το Γενικό Διευθυντή. 

2. Σε περίπτωση απουσίας, ελλείψεως ή κωλύματος του Προέ¬ 
δρου του Δ.Σ., αυτός αναπληρώνεται στην άσκηση των πιό πάνω 
αρμοδιοτήτων του από τον Αντιπρόεδρο. 

Άρθρο 7 (πρβλ. και άρθρο 8/Π.Δ. 375/87) 
Διορισμός - Προσόντα Γενικού Διευθυντή 

1. Ο Γενικός Διευθυντής του Κέντρου διορίζεται με απόφαση 
του Υπουργού Β.Ε.Τ. που δημοσιεύεται στην Εφημερίδα της Κυ¬ 
βέρνησης από πίνακα υποψηφίων που καταρτίζεται από το Δ.Σ. 
του Κέντρου. Ως Γενικός Διευθυντής μπορεί να πρσταθεί και να 
ορισθεί ο Πρόεδρος του Διοικητικού Συμβουλίου. 

2.0 Γ ενικός Διευθυντής πρέπει να είναι επιστήμονας με εμπει¬ 
ρία σε θέματα Ανανεώσιμων Πηγών Ενέργειας και στη διοίκηση 
επιχειρήσεων ή οργανισμών. 

3. Η θητεία του Γενικού Διευθυντή είναι τριετής με δυνατό¬ 
τητα ανανέωσης. Ο Γενικός Διευθυντής του Κέντρου υπηρετεί με 
πλήρη απασχόληση. Συγχρόνως, μπορεί να ασκεί ερευνητικά κα¬ 
θήκοντα με μερική απασχόληση μόνο στο ίδιο ερευνητικό κέντρο 
ή, εάν είναι μέλος του ΔΕΠ ανώτατου εκπαιδευτικού ιδρύματος, 
να διδάσκει μόνο ένα εξαμηνιαίο μάθημα. 

4. Οι αποδοχές του Γενικού Διευθυντή ορίζονται με απόφαση 
του Διοικητικού Συμβουλίου. 

Άρθρο 8 (πρβλ. και άρθρο 9/Π.Δ.375/87) 
Αρμοδιότητες Γενικού Διευθυντή 

1. Ο Γενικός Διευθυντής διοικεί το Κ.Α.Π.Ε., προίσταται των 
υπηρεσιών του και το εκπροσωπεί στα δικαστήρια και τις εξώδι- 
κες σχέσεις του. Ο Γενικός Διευθυντής είναι ιδιαίτερα αρμόδιος 
και υπεύθυνος για: 

α) Την εκτέλεση των αποφάσεων που λαμβάνονται από το Δ.Σ. 
του Κέντρου. 

β) Την πρόσληψη και απόλυση του προσωπικού του Κέντρου, 
εκτός από τους τρεις Διευθυντές για των οποίων τη πρόσληψη ή 
απόλυση αποφασίζει το Δ.Σ. μετά από εισήγηση του Γ.Δ. 

γ) Το συντονισμό και την εποπτεία για την έγκαιρη εκπόνηση 
του ερευνητικού και αναπτυξιακού προγράμματος του Κέ¬ 
ντρου. 

δ) Την κατάρτιση του προϋπολογισμού, απολογισμού, ισολογι¬ 
σμού και τη σχετική εισήγησή του στο Δ.Σ. του Κέντρου. 

ε) Τα θέματα κατάστασης και πειθαρχίας του προσωπικού. 

στ) Κάθε άλλο θέμα σχετικό με τη διοίκηση και τη λειτουργία 
του Κέντρου. 

2. Σε περίπτωση απουσίας, ελλείψεως ή κωλύματος του Γενι¬ 
κού Διευθυντή, ο αναπληρωτής του ορίζεται με απόφαση του 
Διοικητικού Συμβουλίου. 

Άρθρο 9 (πρβλ. και άρθρο 10/Π.Δ.375/87) 
Οργάνωση - Διάρθρωση 

1. Το Κέντρο αποτελείται από τις εξής διευθύνσεις: 

α) Διεύθυνση Προγραμμάτων. 

β) Διεύθυνση Τεκμηρίωσης και Πληροφόρησης. 

γ) Διεύθυνση Διοικητικών και Οικονομικών Υπηρεσιών. 

2. Για την καλύτερη εξυπηρέτηση του έργου τους οι πιό πάνω 
διευθύνσεις διαρθρώνονται σε τμήματα. Ειδικότερα: 

α) Η Διεύθυνση Προγραμμάτων διαρθρώνεται σε δύο Τμή¬ 
ματα τα εξής: Τμήμα Προγραμμάτων Εφαρμοσμένης Έρευνας 
και Ανάπτυξης και Τμήμα Τεχνικών, Οικονομικών και Νομικών 
Μελετών. Στο Τμήμα Προγραμμάτων Εφαρμοσμένης Έρευνας 
περιλαμβάνονται τα εργαστήρια και οι σταθμοί δοκιμών του Κέ¬ 
ντρου. Στο Τμήμα Τεχνικών Μελετών περιλαμβάνονται τα σχε¬ 
διαστήρια. 

β) Η Διεύθυνση Τεκμηρίωσης και Πληροφόρησης διαρθρώνε¬ 
ται σε τρία Τμήματα, τα εξής: Τμήμα Ηλεκτρονικού Υπολογιστή 
και Τράπεζας Πληροφοριών, Τμήμα Τεχνικού Αρχείου και Βι¬ 
βλιοθήκης και Τμήμα Εκπαίδευσης. 

γ) Η Διεύθυνση Διοικητικών και Οικονομικών Υπηρεσιών 
διαρθρώνεται σε δύο Τμήματα: Τμήμα Προσωπικού και Τμήμα 
Οικονομικών Υπηρεσιών και Συμβάσεων. 

3. Σε κάθε τμήμα πρόϊσταται επιστήμονας με γνώσεις και 
εμπειρία που σχετίζονται με το αντικείμενο του τμήματος. 

4. Οι επιστημονικές και τεχνολογικές δραστηριότητες του 
Κ.Α.Π.Ε. οργανώνονται σε Έργα και Προγράμματα. Συγκεκρι¬ 
μένα: 

α. Έργο είναι μια εργασία με συγκεκριμένο αντικείμενο, συ¬ 
γκεκριμένες προσδοκίες επιτευγμάτων και ορισμένη χρονική 
διάρκεια και προϋπολογισμό δαπανών. 

β. Πρόγραμμα είναι ένα σύνολο συναφών έργων. 

5. Αρχή λειτουργίας του Κ.Α.Π.Ε. είναι η διοίκησή του να 
ασκείται αποκεντρωτικά, δηλαδή με ευθύνη και αρμοδιότητα των 
αντιστοίχων προϊσταμένων κάθε δραστηριότητας του Κέντρου. 

ΚΕΦΑΛΑΙΟ Γ: ΓΝΩΜΟΔΟΤΙΚΑ ΟΡΓΑΝΑ 

Άρθρο 10 

Επιτροπές Αξιολόγησης Προγραμμάτων 

Το Διοικητικό Συμβούλιο δύναται να συγκροτεί κατά την 
κρίση του Επιτροπές Αξιολόγησης Προγραμμάτων, κατά Πρό¬ 
γραμμα του Κέντρου, που συντίθεται από προσωπικότητες με ει¬ 
δικότητα στο αντικείμενο και τις μεθοδολογίες του Προγράμμα¬ 
τος που αφορούν. Τα μέλη των επιτροπών αυτών επιλέγονται από 
το Δ.Σ. μετά από εισήγηση του Γενικού Διευθυντή, το περιεχό¬ 
μενο της οποίας είναι το αποτέλεσμα συνενοήσεων με τον αρμόδιο 
κάθε φορά Διευθυντή, και προέρχονται στην πλειοψηφία τους από 
το εκτός του Κ.Α.Π.Ε. επιστημονικό δυναμικό. Με την απόφαση 
συγκρότησης και σύνθεσης της κάθε επιτροπής το Δ.Σ. προσδιο¬ 
ρίζει επίσης το χρόνο λειτουργίας της, που δεν θα υπερβαίνει τους 
δύο μήνες, καθώς και την αποζημίωση των μελών της. Το πόρι¬ 
σμα της κάθε επιτροπής υποβάλλεται γραπτώς στο Δ.Σ. 

ΚΕΦΑΛΑΙΟ Δ: ΠΡΟΣΩΠΙΚΟ 
Άρθρο 11 (πρβλ. και άρθρο 14 Π.Δ. 375/87) 
Κατηγορίες προσωπικού και αναθέσεις έργου 

1. Το προσωπικό του Κέντρου διακρίνεται σε επιστημονικό, τε¬ 
χνικό, διοικητικό και βοηθητικό και προσλαμβάνεται με συμβά¬ 
σεις ιδιωτικού δικαίου αορίστου ή ορισμένου χρόνου. Οι προσλή¬ 
ψεις διενεργούνται από το Γενικό Διευθυντή του Κέντρου και επι¬ 
κυρώνονται από το Διοικητικό Συμβούλιο. Όλες οι θέσεις επιστη¬ 
μονικού, τεχνικού, διοικητικού και βοηθητικού προσωπικού του 
Κ.Α.Π.Ε. είναι ενιαίες στο πλαίσιο κάθε κατηγορίας και αδια- 
βάθμητες. 


~ 2 .Για~τις ανάγκες της εκτέλεσης Προγραμμάτων και της εν 
γένει λειτουργίας του, το Κ.Α.Π.Ε. συνάπτει επίσης συμβάσεις 
αναθέσεως έργου. Εξ άλλου, εξωτερικοί συνεργάτες και εργαστή¬ 
ρια μπορούν να συνδέονται με το Κ.Α.Π.Ε. μέσα από τη διαδικα¬ 
σία της από κοινού ανάληψης προγραμμάτων και τη σύναψη των 
αναγκαίων προς τούτο συμβάσεων. 

3. Σύμφωνα με τις διατάξεις του άρθρου 22 του Ν. 1514/ 
1985 μπορεί να αποσπάται στο Κ.Α.Π.Ε. προσωπικό από άλ¬ 
λους ομοειδείς με αυτό φορείς που εποπτεύονται από το Υπουρ¬ 
γείο Βιομηχανίας, Ενέργειας και Τεχνολογίας. 

Άρθρο 12 (πρβλ. και άρθρο 14 Π.Δ. 375/87) 
Προσλήψεις και σχέσεις εργασίας 

1. Η πρόσληψη του προσωπικού γίνεται σύμφωνα με τις δια¬ 
τάξεις της εκάστοτε ισχύουσας νομοθεσίας και του παρόντος Κα¬ 
νονισμού. 

2. Η επιλογή του επιστημονικού προσωπικού πραγματοποιεί¬ 
ται μετά από προκήρυξη που δημοσιεύεται σε δύο τουλάχιστον 
ημερήσιες εφημερίδες της Αθήνας και δύο άλλων πόλεων με Πα¬ 
νεπιστημιακές Σχολές. Η επιλογή επιτελείται από επιτροπή 
τριών κριτών που ορίζονται από το Διοικητικό Συμβούλιο με ει¬ 
σήγηση του Γενικού Διευθυντή, από τους οποίους ο ένας δεν είναι 
στέλεχος του Κ.Α.Π.Ε. Οι κριτές πρέπει να είναι επιστήμονες με 
εμπειρία σε θέματα που σχετίζονται με το αντικείμενο της υπό 
πλήρωση θέσης. Ο κριτής που δεν είναι στέλεχος του Κ.Α.Π.Ε. 
πρέπει να είναι μέλος του ΔΕΠ ΑΕΙ ή ερευνητής σε ερευνητικό κέ¬ 
ντρο ή ινστιτούτο εποπτευόμενο από τη Γενική Γραμματεία 
Έρευνας και Τεχνολογίας. 

3. Η σχέση εργασίας του προσωπικού του Κ.Α.Π.Ε. διακρίνε- 
ται σε δοκιμαστική, κανονική και μόνιμη. 

α. Η δοκιμαστική σχέση πραγματοποιείται εν γένει με τη σύ¬ 
ναψη συμβάσεων ορισμένου χρόνου. Δοκιμαστική σχέση θεωρεί¬ 
ται επίσης το πρώτο εξάμηνο της λειτουργίας των συμβάσεων 
αορίστου χρόνου, περίοδος κατά το τέλος της οποίας το Δ.Σ. μπο¬ 
ρεί με αιτιολογημένη απόφασή του να λύσει χωρίς άλλες συνέ¬ 
πειες την σχέση εργασίας. 

β. Πρόκειται για κανονική σχέση εργασίας όταν η σύμβαση 
που έχει υπογραφεί είναι αορίστου χρόνου ή τριετούς διάρκειας με 
δυνατότητα ανανεώσεων. 

γ. Η μόνιμη σχέση εργασίας πραγματοποιείται με σύμβαση 
εργασίας αορίστου χρόνου η οποία περιλαμβάνει ειδικούς όρους 
που καθορίζονται από το Δ.Σ. και περιορίζουν το Κέντρο να μην 
καταγγείλει τη σύμβαση κατά το υπόλοιπο της θητείας του υπαλ¬ 
λήλου στο Κέντρο μέχρι συνταξιοδοτήσεως, εκτός των περιπτώ¬ 
σεων παραβάσεων που προβλέπει ο Κανονισμός αυτός. Η δη¬ 
μιουργία μόνιμης σχέσης εργασίας προϋποθέτει είτε απευθείας 
πρόσληψη στη βαθμίδα Α, είτε εξαετή τουλάχιστον προϋπηρεσία 
στο Κ.Α.Π.Ε. ' 

4. Δεν επιτρέπεται το προσωπικό που απολαμβάνει μονιμότη- 
τος να αυξηθεί κατά ποσοστό άνω του 20% του κάθε φορά υπηρε- 
τούντος επιστημονικού προσωπικού, ή άνω του 15% του κάθε 
.φορά υπηρετούντος τεχνικού προσωπικού ή άνω του 10% του 
κάθε φορά υπηρετούντος διοικητικού ή βοηθητικού προσωπικού. 
Τα ποσοστά αυτά στρογγυλεύουν προς τα πάνω. 

5. Δεν επιτρέπεται στο προσωπικό του Κ.Α.Π.Ε. η κατάληψη 
άλλης θέσεως ή όποια άλλη παράλληλη υπηρεσιακή απασχό¬ 
ληση. Επιτρέπεται μόνο στο προσωπικό Α.Ε.Ι. ή άλλων οργανι¬ 
σμών του Δημόσιου τομέα να προσλαμβάνονται και να παρέχουν 
τις υπηρεσίες τους και στο Κ.Α.Π.Ε. στο πλαίσιο της εκάστοτε 
ισχύουσας νομοθεσίας για κατοχή δεύτερης θέσης εργασίας, όταν 
και όπως κρίνει το Δ.Σ. κατόπιν εισηγήσεως του Γενικού Διευθυ¬ 
ντή. Σε περίπτωση που μέλος του προσωπικού του Κ.Α.Π.Ε. 
αποκτήσει μεταγενεστέρους άλλη θέση σε Α.Ε.Ι. ή σε άλλο οργα¬ 
νισμό του Δημόσιου τομέα, το Δ.Σ. του Κ.Α.Π.Ε. αποφασίζει 
κατά περίπτωση για την υπηρεσιακή κατάστασή του. Για κάθε 
άλλη περίπτωση που τυχόν έλθει στην κρίση του Δ.Σ., το όργανο 
αυτό αποφασίζει ανάλογα. 




ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1887 


Άρθρο 13 

Αμοιβή του Προσωπικού 

1. Όλο το προσωπικό του Κ.Α.Π.Ε. αμείβεται με μηνιαίο μι¬ 
σθό, που αποτελεί το σύνολο των ακαθάριστων αποδοχών του 
προσωπικού από το ΚΑΠΕ, χωρίς κανένα απολύτως επίδομα. 
Προς τούτο χορηγούνται μισθοί που υπερκαλύπτουν το άθροισμα 
«βασικού μισθού» + «επιδομάτων» όπως ορίζονται έξω από το 
Κ.Α.Π.Ε., σε τυχόν ισχύσυσα ατομική ή συλλογική σύμβαση ερ¬ 
γασίας ή σχετική διαιτητική απόφαση. 

2.0 μηνιαίος μισθός προσδιορίζεται με την κατάταξη κάθε μέ¬ 
λους του προσωπικού σε μία από τις δέκα οκτώ (18) βαθμίδες 
της «μισθολογικής κλίμακας» του Κ.Α.Π.Ε. Ειδικά, για το τε¬ 
χνικό, διοικητικό και βοηθητικό προσωπικό, οι βαθμίδες 5 έως 
10 υποδιαιρούνται σε α, β, γ. 

3. Το ποσό σε δραχμές που αντιστοιχεί ως μηνιαίος μισθός σε 
καθεμιά από τις 18 βαθμίδες της μισθολογικής κλίμακας ορίζε¬ 
ται και μπορεί ν’ αναπροσαρμόζεται κατά καιρούς, με απόφαση 
του Δ.Σ. 

Άρθρο 14 

Κατανομή προσωπικού και παρακολούθηση 
υπηρεσιακής του κατάστασης 

1. Λειτουργικούς κάθε μέλος τον προσωπικού του Κ.Α.Π.Ε. 
τοποθετείται και υπηρετεί εκάστοτε σε μία ή περισσότερες από τις 
τρεις Διευθύνσεις του Κέντρου, ανάλογα με την κατηγορία προ¬ 
σωπικού στην οποία ανήκει, το λόγο πρόσληψης και τις κατά 
χρόνο ανάγκες του Κέντρου, με απόφαση του Γενικού Διευθυντή 
κατόπιν συνεννσήσεως με τους καθ’ ύλην αρμόδιους Διευθυ¬ 
ντές. 

2. Την υπηρεσιακή κατάσταση του προσωπικού του Κ.Α.Π.Ε. 
παρακολουθεί και ενημερώνει η Διεύθυνση Διοικητικών και Οικο¬ 
νομικών Υπηρεσιών, σύμφωνα με τις αποφάσεις και υποδείξεις 
των λειτουργικώς αρμοδίων οργάνων του Κέντρου. 

Άρθρο 15 

Επιστημονικό προσωπικό 

1. Το επιστημονικό προσωπικό κατατάσσεται σε τριών ειδών 
κλίμακες: την βαθμολογική, τη μισθολογική και την λειτουργική. 

2. Η βαθμολογική κλίμακα, απαρτίζεται από τέσσερις βαθμί¬ 
δες επιστημονικής ωριμότητας, ήτοι Δ, Γ, Β, Α, από κάτω προς 
τα πάνω. 

3. Μισθολογικώς το επιστημονικό προσωπικό κατατάσσεται 
σε δώδεκα μισθολογικές βαθμίδες, δηλαδή από την 6η έως την 
18η της επισυναπτομένης μισθολογικής κλίμακας. 

4. Λειτουργικώς το κάθε μέλος του επιστημονικού προσωπι¬ 
κού είναι δυνατό να είναι κατά Πρόγραμμα είτε Υπεύθυνος Προ¬ 
γράμματος, είτε Υπεύθυνος Έργου, είτε Συνεργάτης. Η αναφορά 
στις βαθμίδες της λειτουργικής κλίμακας είναι ευκαιριακή και 
εξαρτάται από τη συγκεκριμένη κάθε φορά εργασία του επιστημο¬ 
νικού προσωπικού. 

5. Το επιστημονικό προσωπικό προάγεται στις δύο κλίμακες, 
τη βαθμολογική αφενός και τη μισθολογική αφετέρου. 

Άρθρο 16 
Τεχνικό προσωπικό 

1. Το τεχνικό προσωπικό αποτελείται από τους τεχνίτες αφε¬ 
νός και το επιστημονικό προσωπικό υποστήριξης αφετέρου. Ως 
επιστημονικό προσωπικό υπστήριξης προσλαμβάνονται πτυχιού- 
χοι Α.Ε.Ι. των ειδικοτήτων που το Δ.Σ. κρίνει αναγκαίες για τη 
στελέχωση του τεχνικού προσωπικού του Κέντρου. Ως τεχνίτες 
προσλαμβάνονται άτομα που έχουν τουλάχιστον απολυτήριο Λυ¬ 
κείου ή άλλης ισοδύναμης τεχνικής σχολής και τριετή εμπειρία, ή 
κατά τις περιστάσεις άτομα που έχουν ειδικές εμπειρίες σε χώ¬ 
ρους δραστηριότητας του ΚΑΠΕ. 


2. Το τεχνικό προσωπικό κατατάσσεται σε μία και μόνη κλί¬ 
μακα, τη μισθολογική, και εξελίσσεται στις βαθμίδες της από τη 
μισθολογική βαθμίδα 5 έως και τη μισθολογική βαθμίδα 12. 

Άρθρο 17 

Διοικητικό προσωπικό 

1. Το διοικητικό προσωπικό αποτελείται από τους επιστήμο¬ 
νες και το γραμματειακό προσωπικό. Ως επιστήμονες προσλαμ¬ 
βάνονται πτυχιούχοι Α.Ε.Ι. των ειδικοτήτων που το Δ.Σ. κρίνει 
κατά τις περιπτώσεις αναγκαίες για την διοικητική υποστήριξη 
των εργασιών του Κέντρου. Ως γραμματειακό προσωπικό προσ¬ 
λαμβάνονται απόφοιτοι τουλάχιστον Λυκείου που διαθέτουν απο¬ 
δεδειγμένα τις απαραίτητες γνώσεις και εμπειρία στο χώρο του 
αντικειμένου εργασίας που κάθε φορά το Δ.Σ. κρίνει αναγκαίο για 
την εύρυθμη λειτουργία του Κέντρου. 

2. Το διοικητικό προσωπικό κατατάσσεται σε μία και μόνη 
κλίμακα, τη μισθολογική, και εξελίσσεται στις βαθμίδες της από 
τη μισθολογική βαθμίδα 5 έως και τη μισθολογική βαθμίδα 12. 

Άρθρο 18 

Βοηθητικό προσωπικό 

1. Το βοηθητικό προσωπικό αποτελείται από ανειδίκευτο προ¬ 
σωπικό, δηλαδή τους κλητήρες, οδηγούς, καθαρίστριες κλπ. Το 
Δ.Σ. εγκρίνει κάθε φορά τις ειδικότητες, τον αριθμό και τα προσό¬ 
ντα που απαιτούνται για την απασχόληση του βοηθητικού· προ¬ 
σωπικού. 

2. Το βοηθητικό προσωπικό κατατάσσεται σε μία και μόνη 
κλίμακα, τη μισθολογική, και εξελίσσεται από τη μισθολογική 
βαθμίδα 1 έως και τη μισθολογική βαθμίδα 8. 

Άρθρο 19 

Κατάταξη και δυνατότητα μετάταξης 

1. Οι αποφάσεις πρόσληψης προσωπικού ορίζουν τη μισθολο- 
γική βαθμίδα εκκίνησης του προσλαμβανομένου και εφόσον πρό¬ 
κειται για επιστημονικό προσωπικό, τη βαθμίδα επιστημονικής 
ωριμότητας. 

2. Τα μέλη του πάσης κατηγορίας προσωπικού δύναται να με¬ 
τατάσσονται από τη μιά κατηγορία στην άλλη μετά από αίτησή 
τους και απόφαση του Δ.Σ. Ειδικά σε ότι αφορά τη μετάταξη προς 
την κατηγορία του επιστημονικού προσωπικού απαιτείται κρίση 
σύμφωνα με τα όσα ισχύουν κατά τον παρόντα κανονισμό για το 
σύστημα προαγωγών του επιστημονικού προσωπικού. 

Άρθρο 20 

Εκθέσεις αξιολόγησης προσωπικού 

Κατά το μήνα Οκτώβριο κάθε ημερολογιακού έτους συντάσ- 
σονται για κάθε μέλος του προσωπικού εκθέσεις αξιολογήσεως σε 
τρία επίπεδα, των οποίων τον τύπο και το περιεχόμενο αποφασί¬ 
ζει εκάστοτε το Δ.Σ. μετά από εισήγηση του Γ.Δ.: ένα από τον 
καθ’ ύλη αρμόδιο Διευθυντή, ένα από τον Γενικό Διευθυντή και 
ένα από το αξιολογούμενο μέλος του Κ.Α.Π.Ε., όπου εκείνο προ¬ 
βαίνει σε εκτίμηση του έργου του καθώς και του τρόπου λειτουρ¬ 
γίας εν γένει της υπηρεσίας εντός της οποίας εργάζεται. Προκει- 
μένου για τους Διευθυντές του Κέντρου συντάσσονται μόνο δύο 
φύλλα ποιότητος, ένα από το Γενικό Διευθυντή και ένα από τον 
αξιολογούμενο. 

Άρθρο 21 

Σύστημα κρίσεων και εξέλιξης 
επιστημονικού προσωπικού 

1. Ως προς την μισθολογική τους κατάταξη και εξέλιξη, οι επι¬ 
στήμονες της βαθμίδος Δ κινούνται ανάμεσα στην έκτη και την 
δωδέκατη μισθολογική βαθμίδα, οι επιστήμονες της βαθμίδας Γ 
ανάμεσα στην όγδοη και την δεκάτη τέταρτη μισθολογική βαθ- 

μίδα, οι επιστήμονες της βαθμίδος Β, ανάμεσα στην δέκατη και 
την δεκάτη έκτη μισθολογική βαθμίδα και οι επιστήμονες της 
βαθμίδος Α, ανάμεσα στην δωδέκατη και τη δεκάτη όγδοη μι- 
σθολογική βαθμίδα. Το αργότερο κάθε δύο χρόνια, το κάθε μέλος 
του επιστημονικού προσωπικού του Κ.Α.Π.Ε. κρίνεται για μισθο- 
λογική προαγωγή. Οι τρεις Διευθυντές κρίνονται από το Δ.Σ., και 
το υπόλοιπο προσωπικό κρίνεται από 4-μελή επιτροπή που απο- 
τελείται από τον Γ.Δ. και τους προϊσταμένους των τριών Διευθύν¬ 
σεων του Κ.Α.Π.Ε. Το αποτέλεσμα των κρίσεων είναι απόφαση 
για τη στασιμότητα ή μισθολογική εξέλιξη καθώς και την έκταση 
της εξέλιξης αυτής. Για τις αποφάσεις της ως άνω 4-μελούς επι¬ 
τροπής, το Δ.Σ. μπορεί να ασχοληθεί δευτεροβαθμίως, αν το ζη¬ 
τήσει ο ενδιαφερόμενος. 

2. Το αργότερο κάθε τρία χρόνια το Δ.Σ., με πρωτοβουλία του, 
κρίνει το κάθε μέλος του επιστημονικού προσωπικού του 
Κ.Α.Π.Ε. για στασιμότητα ή εξέλιξη στην βαθμολογική κλί¬ 
μακα, δηλαδή στις βαθμίδες επιστημονικής ωριμότητας, με 
βάση τα προσόντα, την απόδοση και την προσφορά του. Ο Γ.Δ. 
ορίζει εισηγητή ο οποίος συντάσσει γραπτή εισηγητική έκθεση. Ο 
υπό κρίση επιστήμονας λαμβάνει γνώση του περιεχομένου της ει¬ 
σηγητικής έκθεσης και δικαιούται να απαντήσει γραπτώς, και αν 
το επιθυμεί και προφορικώς ενώπιον του Δ.Σ. Είναι δυνατή η τα¬ 
χεία εξέλιξη μελών του επιστημονικού προσωπικού από κατώ¬ 
τερη σε ανώτερη βαθμίδα, υπερπηδώντας μία ή περισσότερες εν¬ 
διάμεσες βαθμίδες, σε εξαιρετικές περιπτώσεις συνδυασμού προ¬ 
σόντων, απόδοσης και προσφοράς, και εφόσον συμφωνήσουν όλα 
τα μέλη του Δ.Σ. Εάν κατά την κρίση αυτή δεν είναι παρόντα όλα 
τα μέλη του Δ.Σ., η κρίση επαναλαμβάνεται στην αμέσως επό¬ 
μενη συνεδρία του, εντός δύο το πολύ μηνών, και τότε αρκεί η 
ομοφωνία των παρόντων. Κάθε κρίση πρέπει να έχει ολοκληρω¬ 
θεί μέσα σε τρεις μήνες από την έναρξη της διαδικασίας και πριν 
παρέλθει τριετία από την τελευταία προηγούμενη κρίση του κάθε 
επιστήμονα. 

'Αρθρο 22 

Κρίση για εξέλιξη του τεχνικού, διοικητικού και 
βοηθητικού προσωπικού 

Το τεχνικό, διοικητικό και βοηθητικό προσωπικό κρίνεται για 
μισθολογική εξέλιξη το αργότερο κάθε δύο χρόνια, σύμφωνα με 
το περιεχόμενο των ετησίων εκθέσεων αξιολόγησης, από την 4- 
μελή επιτροπή που ορίζεται στο προηγούμενο άρθρο 21. 

Άρθρο 23 

Επισκέπτες επιστήμονες και εμπειρογνώμονες 

Στο Κ.Α.Π.Ε. μπορούν να προσκαλούνται, ανάλογα με τις 
ανάγκες του, επισκέπτες, επιστήμονες και εμπειρογνώμονες, έλ- 
ληνες ή αλλοδαποί που απασχολούνται με σύμβαση έργου ή ερ¬ 
γασίας διάρκειας μέχρις ενός έτους, που μπορεί να ανανεωθεί για 
μέχρι ένα ακόμη έτος. Οι αποδοχές κάθε επισκέπτη επιστήμονα 
καθώς και οι λοιποί όροι της σύμβασής τους εγκρίνονται από το 
Δ.Σ. μετά από εισήγηση του Γενικού Διευθυντή της οποίας το πε¬ 
ριεχόμενο είναι αποτέλεσμα συνεργασίας με τα λειτουργικώς αρ¬ 
μόδια όργανα του Κέντρου. Στους όρους της σύμβασης εργασίας 
μπορεί και να περιλαμβάνονται δαπάνες ιατροφαρμακευτικής 
ασφάλισης σε ιδιωτικούς φορείς, ιδιαιτέρως μάλιστα σε ότι αφορά 
αλλοδαπούς επιστήμονες. 

Άρθρο 24 

Απασχόληση σπουδαστών και υπότροφοι 

1. Στο Κ.Α.Π.Ε. είναι δυνατόν να απασχοληθούν και σπουδα¬ 
στές Α.Ε.Ι. ή Τ.Ε.Ι. με σύμβαση έργου, ως υπότροφοι. Οι αποδο¬ 
χές τους καθώς και οι λοιποί όροι της σύμβασής τους εγκρίνονται 
από το Δ.Σ. μετά από εισήγηση του Γενικού Διευθυντή. 

2. Το Κ.Α.Π.Ε. μπορεί να αναλαμβάνει, ολικώς ή μερικώς, 
αλλά μόνο σε ειδικές περιπτώσεις, τα έξοδα μεταπτυχιακής εκ¬ 
παίδευσης στην Ελλάδα ή στην αλλοδαπή ιδικών του υποτρόφων 


και σε θέματα σχετικά με τα προγράμματα του. 

3. Οι συμβάσεις υποτρόφων συνάπτονται από το Γενικό Διευ¬ 
θυντή κατόπιν συνεννοήσεως με τον προϊστάμενο της Διεύθυνσης 
στο πλαίσιο της οποίας θα απασχοληθεί ο κάθε σπουδαστής ή 
υπότροφος και εγκρίσεως του Δ.Σ. 

Άρθρο 25 

Μετεκπαίδευση ή συνεργασία εκτός Κ.Α.Π.Ε. 

Το Δ.Σ. εγκρίνει, μετά από πρόταση του Γενικού Διευθυντή 
της οποίας το περιεχόμενο είναι το προϊόν συνεννόησης με τον αρ¬ 
μόδιο Διευθυντή, την απουσία μέλους του προσωπικού του 
Κ.Α.Π.Ε. στην ημεδαπή ή αλλοδαπή για χρονικό διάστημα τεσ¬ 
σάρων μηνών το χρόνο κατά ανώτατο όριο, με σκοπό την μετεκ¬ 
παίδευσή του ή τη συνεργασία με επιστήμονες της ημεδαπής ή 
ιχλλοδαπής σε θέματα που αποτελούν αντικείμενο δραστηριότη- 
τος του Κέντρου. Το Κ.Α.Π.Ε. καλύπτει τα έξοδα ταξιδιού και 
στην περίπτωση μεταβάσεως στο εξωτερικό τον μισθό σε συνάλ¬ 
λαγμα, στο πλαίσιο των επιτρεπτών από τη νομοθεσία ορίων. Με 
έγκριση του Δ.Σ. μετά από εισήγηση του Γενικού Διευθυντή είναι 
δυνατόν ο μισθός αυτός να προσαυξάνεται κατά περίπτωση προ- 
κειμένου να αντιμετωπισθεί το κόστος ζωής στην χώρα προορι¬ 
σμού. Με την ίδια διαδικασία είναι δυνατόν το Κ.Α.Π.Ε. να απο¬ 
φασίζει την κάλυψη εξόδων εγγραφής και φοίτησης. 

Άρθρο 26 

Αποστολές 

Ο Γενικός Διευθυντής εγκρίνει την αποστολή μελών του 
Κ.Α.Π.Ε. στην ημεδαπή ή στην αλλοδαπή για την εκτέλεση ερ¬ 
γασίας στο πλαίσιο των δραστηριοτήτων του Κέντρου, καθώς και 
για τη συμμετοχή σε συνέδρια, εκτός από, τις περιπτώσεις στις 
οποίες το Δ.Σ. αποφασίζει ειδικά κατ’ απόκλιση από τη γενική 
ρύθμιση αυτή. Για τις αποστολές καταβάλλονται από το Κέντρο, 
εφόσον δεν καλύπτονται από άλλη πηγή, τα έξοδα ταξιδιού και 
ημερήσια αποζημίωση που το ύψος της καθορίζεται με την ίδια 
απόφαση. 

Άρθρο 27 
Βραβεία 

Το Δ.Σ. αποφασίζει κατά περίπτωση και χορηγεί χρηματικά ή 
άλλα βραβεία στα μέλη του Κ.Α.Π.Ε., μεμονωμένους ή κατά 
ομάδες, που συνέβαλαν αποφασιστικά στην ανάπτυξη, τη χρημα¬ 
τοδότηση και την με οποιοδήποτε τρόπο προώθηση και εξαίρετη 
εκτέλεση των δραστηριοτήτων του Κέντρου. 

Άρθρο 28 

Πνευματική ιδιοκτησία 

1. Το προϊόν Προγραμμάτων και Έργων που διεξάγονται στο 
Κ.Α.Π.Ε., καθώς και η δημοσίευση και η εκμετάλλευση των 
αποτελεσμάτων τους, ανήκουν σε αυτό και στο προσωπικό, το συ¬ 
νεργάτη ή την ομάδα των συνεργατών που το παρήγαγαν. Οι 
όροι αυτής της συνιδιοκτησίας καθορίζονται από το Δ.Σ., μετά 
από πρόταση του Γ.Δ., και περιέχονται στις συμβάσεις που υπο¬ 
γράφονται από το Κ.Α.Π.Ε. με το προσωπικό. Τα δικαιώματα 
της πνευματικής αυτής ιδιοκτησίας του προσωπικού του και τα 
διπλώματα ευρεσιτεχνίας κατοχυρώνονται στο διεθνή χώρο με 
έξοδα του Κ.Α.Π.Ε., μετά από έγκριση από το Γενικό Διευθυντή. 
Το ίδιο ισχύει και για πνευματική ιδιοκτησία που προέρχεται από 
διεθνή συνεργασία. 

2. Σε περίπτωση διαφορετικής ρύθμισης από Κανονισμούς ή 
πρακτικές των Ευρωπαϊκών Κοινοτήτων ή άλλων διεθνών οργα¬ 
νισμών, στο πλαίσιο των δραστηριοτήτων των οποίων το 
Κ.Α.Π.Ε. αναλαμβάνει την εκτέλεση προγραμμάτων χωρίς τη 
δυνατότητα διαπραγμάτευσης των όρων πνευματικής ιδιοκτη¬ 
σίας, δεν ακολουθείται η παραπάνω διαδικασία αλλά ενημερώνε¬ 
ται σχετικά το Δ.Σ. το οποίο μπορεί να αρνηθεί την υπογραφή τέ¬ 
τοιας συμβάσεως. 

ΚΕΦΑΛΑΙΟ Ε: ΔΙΕΥΘΥΝΣΗ ΠΡΟΓΡΑΜΜΑΤΩΝ 

’Αρθρο 29 , 

Αρμοδιότητες 

1. Η Διεύθυνση Προγραμμάτων είναι αρμόδια για την εκτέ¬ 
λεση προγραμμάτων εφαρμοσμένης έρευνας, την εκπόνηση τεχνι¬ 
κών, οικονομικών, νομικών μελετών καθώς και μελετών αγοράς 
ή σκοπιμότητος, για λογαριασμό του Κ.Α.Π.Ε. ή τρίτων, σε συ¬ 
νεργασία με διεθνείς οργανισμούς και ιδιαίτερα με τις Ευρωπαϊ¬ 
κές Κοινότητες. Επιλαμβάνεται θεμάτων μεταφοράς τεχνολο¬ 
γίας μόνη της ή σε συνεργασία με τις άλλες διευθύνσεις του Κέ¬ 
ντρου για λογαριασμό του Κ.Α.Π.Ε. ή τρίτων. 

Συντονίζει και παρακολουθεί τα ερευνητικά προγράμματα και 
μελέτες που το Κ.Α.Π.Ε. ανέθεσε σε τρίτους. Παρέχει σε τρίτους 
τεχνικές υπηρεσίες, όπως δοκιμές, μετρήσεις, αξιολογήσεις, πι¬ 
στοποιήσεις κ.λπ. Συνεννοείται με τη Διεύθυνση Τεκμηρίωσης 
και Πληροφόρησης στην οποία και παρέχει όλα τα στοιχεία που 
έχει στη διάθεσή της. 

2. Η ανάληψη, δημιουργία και κατάργηση Προγραμμάτων 
του Κέντρου αποφασίζεται από το Δ.Σ. κατόπιν προτάσεως μέ¬ 
λους του ή του Γενικού Διευθυντή μετά από συνεννόηση με το 
Διευθυντή Προγραμμάτων. 

Άρθρο 30 

Προϊστάμενος της Διεύθυνσης 

1. Προϊστάμενος της Διεύθυνσης και υπεύθυνος για την επο- 
πτεία και το συντονισμό όλων των δραστηριοτήτων της είναι ο 
Διευθυντής Προγραμμάτων του Κ.Α.Π.Ε. Τα καθήκοντα Διευθυ¬ 
ντή Προγραμμάτων ανατίθενται από το Διοικητικό Συμβούλιο σε 
επιστήμονα που έχει τα προσόντα επιστήμονος της βαθμίδος Α’ 
της βαθμολογικής κλίμακας, για περίοδο τριών ετών που δύνα- 
ται να ανανεώνεται χωρίς χρονικό περιορισμό. 

2. Όταν ο Διευθυντής Προγραμμάτων δεν υπάρχει, απουσιά¬ 
ζει ή κωλύεται, το Δ.Σ., μετά από εισήγηση του Γενικού Διευθυ¬ 
ντή αναθέτει τα καθήκοντά του σε άλλο μέλος του Κ.Α.Π.Ε. 

3. Εάν, κατά τη λήξη της τριετούς του θητείας, το Δ.Σ. αποφα¬ 
σίζει την αντικατάστασή του, αποφασίζει αυτοτελώς, κατόπιν αι- 
τήσεως του ίδιου του απερχομένου Προϊσταμένου της Διεύθυνσης 
Προγραμμάτων, εάν θα τον εντάξει ή όχι στο επιστημονικό προ¬ 
σωπικό του Κέντρου και σε ποιά βαθμίδα της μισθολογικής κλί¬ 
μακας. 

Άρθρο 31 

Υπεύθυνοι Προγραμμάτων 

1. Για κάθε Πρόγραμμα του Κέντρου ορίζεται από το Διευθυ¬ 
ντή Προγραμμάτων ως Υπεύθυνος κάποιος από τα μέλη του επι¬ 
στημονικού προσωπικού. Ο Υπεύθυνος Προγράμματος αναλαμ¬ 
βάνει την επιστημονική εποπτεία και την ευθύνη οικονομικής 
εκτέλεσης του Προγράμματος στο πλαίσιο του εγκεκριμένου 
προϋπολογισμού και σε συνεργασία με την Διεύθυνση Διοικητι¬ 
κών και Οικονομικών Υπηρεσιών. Ειδικότερα προγραμματίζει, 
οργανώνει και διευθύνει τις δραστηριότητες του Προγράμματος 
σε συνεργασία με το Διευθυντή Προγραμμάτων του Κέντρου. Συ¬ 
ντάσσει και εισηγεϊται στο Διευθυντή Προγραμμάτων του Κέ¬ 
ντρου τον Προϋπολογισμό του Προγράμματος, και ανακατανέμει 
κονδύλια μέχρι το 20% των επιμέρους κατηγοριών από τον 
εγκεκριμένο προϋπολογισμό του Προγράμματος. Εισηγεϊται όλες 
τις δαπάνες που προβλέπει ο εγκεκριμένος προϋπολογισμός του 
Προγράμματος και συνεργάζεται με το Διευθυντή Προγραμμά¬ 
των ο οποίος και εισηγεϊται στο Γενικό Διευθυντή τις αναγκαίες 
προσλήψεις ή άλλαγές προσωπικού καθώς και τη σύναψη συμβά¬ 
σεων έργου για την αντιμετώπιση των αναγκών εκτέλεσης του 
κάθε Προγράμματος. 

2. Το ίδιο πρόσωπο μπορεί να ασκεί καθήκοντα Υπεύθυνου για 


περισσότερα από ένα Προγράμματα. Ο Διευθυντής Προγραμμά¬ 
των δύναται να ασκεί καθήκοντα Υπεύθυνου για ένα από τα Προ¬ 
γράμματα του Κέντρου. 

Άρθρο 32 
Υπεύθυνοι Έργων 

1. Ο Υπεύθυνος Προγράμματος μετά από συνεννόηση με τα 
αναγκαία και ενδιαφερόμενα μέλη του Κ.Α.Π.Ε., εισηγεϊται στο 
Διευθυντή Προγραμμάτων ο οποίος και ορίζει κατόπιν συνεννοή- 
σεως με τους άλλους δύο Διευθυντές, τους Υπευθύνους Έργων 
καθώς και τους συνεργάτες για την εκτέλεση του Προγράμματος. 
Σε περίπτωση δυσλειτουργιών, το ζήτημα έρχεται στην κρίση του 
Γενικού Διευθυντή, ο οποίος προωθεί και θεσπίζει γενικώς αποδε¬ 
κτή λύση ή εισάγει το θέμα για απόφαση στο Δ.Σ. 

2. Οι Υπεύθυνοι Έργων έχουν τις ίδιες αρμοδιότητες στο 
πλαίσιο των Έργων που έχουν οι Υπεύθυνοι Προγραμμάτων στο 
πλαίσιο των Προγραμμάτων. 

« 

ΚΕΦΑΛΑΙΟ ΣΤ: ΔΙΕΥΘΥΝΣΗ ΤΕΚΜΗΡΙΩΣΗΣ ΚΑΙ 
ΠΛΗΡΟΦΟΡΗΣΗΣ 

Άρθρο 33 
Αρμοδιότητες 

Η Διεύθυνση Τεκμηρίωσης και Πληροφόρησης υποστηρίζει τις 
επιστημονικές και τεχνολογικές δραστηριότητες του Κέντρου με 
τη συλλογή, επεξεργασία και διάδοση στον Ελληνικό και Διεθνή 
χώρο πληροφοριών σχετικών με τους σκοπούς και τα προγράμ¬ 
ματα του Κέντρου. Παρέχει σε τρίτους τεχνικές πληροφορίες 
όπως τεχνικές προδιαγραφές λογισμικού Η/Ύ, εγχειρίδια, σχέ¬ 
δια κ.λπ. και κάθε είδους συμβουλές ή ενημέρωση. Οργανώνει ή 
συμμετέχει σε σεμινάρια, εκπαιδευτικά προγράμματα, συνέδρια, 
συναντήσεις κ.λπ. με σκοπό τη διάδοση των Α.Π.Ε. και Ο.Χ.Ε. 
Αναλαμβάνει τη διοργάνωση και εκτέλεση τεχνικής, οικονομικής 
κ.λπ. εκπαίδευσης Ελλήνων και Αλλοδαπών ειδικών τόσο στην 
Ελλάδα όσο και στην αλλοδαπή. Μεριμνά για την ενημέρωση της 
Τράπεζας Στοιχείων του Αρχείου και της Βιβλιοθήκης του Κέ¬ 
ντρου καθώς και για τις σχετικές συνεργασίες σε εθνικό ή παγκό¬ 
σμιο επίπεδο με ξένες τράπεζες στοιχείων. Διευκολύνει τους εν¬ 
διαφερομένους να έρθουν σε επαφή με την τράπεζα στοιχείων και 
τη βιβλιοθήκη του Κ.Α.Π.Ε. Επιδιώκει και αναλαμβάνει την 
εκτέλεση των σχετικών παραγγελιών που θα έχει το Κ.Α.Π.Ε. 
από ενδιαφερομένους τρίτους, θέτει στη διάθεση όλου του προσω¬ 
πικού του Κ.Α.Π.Ε. τα πάσης φύσεως στοιχεία της τράπεζας 
στοιχείων. Υποστηρίζει την ανάπτυξη λογισμικού και μεθόδων 
προσομοίωσης στους τομείς των Α.Π.Ε. και Ο.Χ.Ε. Υποστηρίζει 
την επεξεργασία μέσω Η/Υ μετρήσεων και σε συνεργασία με τη 
Διεύθυνση Προγραμμάτων την εγκυρόττα (νβΐϊίΐβΐϊοη) του ανα¬ 
πτυσσόμενου λογισμικού. Παρέχει, μέσω του Γενικού Διευθυντή, 
σε τρίτους την άμεση ή έμμεση χρήση Ηλεκτρονικού Υπολογιστή 
και λογισμικού. Επιμελείται και προετοιμάζει τις κάθε είδους εκ¬ 
δόσεις του Κ.Α.Π.Ε. 

Άρθρο 34 

Προϊστάμενος της Διεύθυνσης 

1. Προϊστάμενος της Διεύθυνσης και υπεύθυνος για την επο¬ 
πτεία και το συντονισμό όλων των δραστηριοτήτων της είναι ο 
Διευθυντής Τεκμηρίωσης και Πληροφόρησης του Κ.Α.Π.Ε. Τα 
καθήκοντα Διευθυντή Τεκμηρίωσης και Πληροφόρησης ανατίθε¬ 
νται από το Δ.Σ. σε επιστήμονα που έχει τα προσόντα επιστήμο- 
νος της βαθμίδας Α' επιστημονικής ωριμότητας, με ειδικές σπου¬ 
δές ή μεταπτυχιακή εξειδίκευση σε σχετικά θέματα, για περίοδο 
τριών ετών που δύναται να ανανεώνεται χωρίς χρονικό περιορι¬ 
σμό. 

2. Όταν ο Διευθυντής Τεκμηρίωσης και Πληροφόρησης δεν 
υπάρχει απδυσιάζει ή κωλύεται, το Δ.Σ. μετά από εισήγηση του 
Γενικού Διευθυντή αναθέτει τα καθήκοντά του σε άλλο μέλος του 

Κ.Α.Π.Ε. 

"Αρθρο 35 

Υπεύθυνοι Προγραμμάτων και Έργων 

-Τα άρθρα 31 και 32 του Κεφαλαίου Ε' του παρόντος Κανονι¬ 
σμού εφαρμόζονται αναλογικά στο πλαίσιο της Διεύθυνσης Τε¬ 
κμηρίωσης και Πληροφόρησης, στο μέτρο που αναλαμβάνονται 
Προγράμματα αυτοτελώς στο πλαίσιο της Διευθύνσεως αυτής. 

"Αρθρο 36 

Επιτροπή Χρήσης Εγκαταστάσεων και Εξοπλισμού 

Η κατανομή της χρήσης των εγκαταστάσεων και του εξοπλι¬ 
σμού του Κέντρου γίνεται από την Επιτροπή Χρήσης Εγκαταστά¬ 
σεων και Εξοπλισμού που. αποτελείται από το Γενικό Διευθυντή 
ως Πρόεδρο, τους Προϊσταμένους των Διευθύνσεων Προγραμμά¬ 
των και Τεκμηρίωσης και Πληροφόρησης και από τους εκάστοτε 
υπευθύνους προγραμμάτων. Η επιτροπή αυτή συνεδριάζει κάθε 
φορά που ένα από τα μέλη της το κρίνει αναγκαίο. Σε περίπτωση 
έντονης διαφωνίας, το θέμα εισάγεται από το Γενικό Διευθυντή 
στο Δ.Σ. κατόπιν αιτήσεως οποιοσδήποτε από τα μέλη της Επι 
τροπής. 

ΚΕΦΑΛΑΙΟ Ζ: ΔΙΕΥΘΥΝΣΗ ΔΙΟΙΚΗΤΙΚΩΝ 
^ ΚΑΙ ΟΙΚΟΝΟΜΙΚΩΝ ΥΠΗΡΕΣΙΩΝ 

"Αρθρο 37 
Αρμοδιότητες 

Η Διεύθυνση Διοικητικών και Οικονομικών Υπηρεσιών διεκ 
περαιώνει όλα τα διοικητικά, οικονομικά και διαδικαστικά θέ 
ματα του Κέντρου και έτσι υποστηρίζει το έργο των άλλων δύο 
Διευθύνσεων. Παρακολουθεί και ενημερώνει την υπηρεσιακή κα¬ 
τάσταση του προσωπικού του Κέντρου σύμφωνα με τις σχετικές 
αποφάσεις των λειτουργικώς αρμόδιων οργάνων του Κέντρου, 
και μεριμνά για τα δικαιώματα και τις υποχρεώσεις του. 

Φροντίζει να διεκπεραιώσει διοικητικά τη διαρρύθμιση του 
χώρου εργασίας του προσωπικού στις διάφορες Διευθύνσεις σύμ¬ 
φωνα με τις ανάγκες του Κέντρου όπως αυτές προσδιορίζονται 
κάθε φορά από κοινού από τους αρμόδιους Διευθυντές, υπό την 
καθοδήγηση του Γενικού Διευθυντή. Έχει την ευθύνη της νομι- 
μότητος των πάσης φύσεως δαπανών του Κ.Α.Π.Ε. και παρέχει 
τα στοιχεία για τον έλεγχο από τους Ορκωτούς Λογιστές. 

Επεξεργάζεται τις συμβάσεις των διαφόρων Προγραμμάτων 
και Έργων καθώς και του προσωπικού και έχει την ευθύνη μόνο 
για τη νομική τους αρτιότητα, ενώ φροντίζει σε συνεργασία με τις 
άλλες δύο διευθύνσέις για την τήρησή τους. Απογράφει και παρα¬ 
κολουθεί την κινητή και ακίνητη περιουσία του Κ.Α.Π.Ε. και των 
Ανανεώσιμων Υλικών, φροντίζει δε για τη συντήρηση των ακινή¬ 
των περιουσιακών στοιχείων του Κέντρου. Έχει-την οικονομική 
και διαχειριστική ευθύνη σε τυχόν συμμετοχή του Κ.Α.Π.Ε. σε 
εταιρείες ή επιχειρήσεις. Εκτελεί, με την επικουρία των Διευθύν¬ 
σεων Προγραμμάτων και Τεκμηρίωσης και Πληροφόρησης, το 
πρόγραμμα προμηθειών σύμφωνα με το σύστημα προμηθειών 
του παρόντος Κανονισμού, καθώς και το πρόγραμμα εκδόσεων 
του Κ.Α.Π.Ε. Φροντίζει για την οργάνωση, ή ανάθεση σε τρίτους, 
των συνεδρίων που προωθούν οι δύο άλλες Διευθύνσεις του Κέ¬ 
ντρου. 

Υποστηρίζει γραμματειακά τις δραστηριότητες του Δ.Σ. και 
του Προέδρου του, του Γενικού Διευθυντή, και του Νομικού Συμ¬ 
βούλου. 

"Αρθρο 38 

Προϊστάμενος της Διεύθυνσης 

Προϊστάμενος της Διεύθυνσης και Υπεύθυνος για την εποπτεία 
και το συντονισμό όλων των δραστηριοτήτων της είναι ο Διευθυ¬ 
ντής Διοικητικών και Οικονομικών Υπηρεσιών. Τα καθήκοντα 


-Διευθϋντή άνατίθενται από το Διοικητικό Συμβούλιο σε πτυ- 
χιούχο Α.Ε.Ι. με ειδικές σπουδές ή εμπειρία σε διοικητικά και οι¬ 
κονομικά θέματα, για περίοδο τριών ετών, που μπορεί να,ανανε¬ 
ώνεται χωρίς χρονικό περιορισμό. "Οταν ο Διευθυντής δεν υπάρ¬ 
χει απουσιάζει ή κωλύεται, το Δ.Σ. μετά από εισήγηση του Γενι¬ 
κού Διευθυντή αναθέτει τα καθήκοντά του σε άλλο μέλος του 
Κ.Α.Π.Ε. Το Δ.Σ. δύναται να αναθέσει τα καθήκοντα του Προϊ¬ 
σταμένου της Διεύθυνσης Διοικητικών και Οικονομικών Υπηρε¬ 
σιών στο Γενικό Διευθυντή, για όσο χρόνο το κρίνει σκόπιμο. 

ΚΕΦΑΛΑΙΟ Η: ΓΕΝΙΚΑ ΘΕΜΑΤΑ ΠΡΟΣΩΠΙΚΟΥ 

"Αρθρο 39 

Ασφάλιση και συνταξιοδότηση 

1. Το προσωπικό του Κ.Α.Π.Ε. εκτός από τη νόμιμη ασφά¬ 
λισή του για ιατροφαρμακευτική περίθαλψη και σύνταξη στους 
αρμόδιους ασφαλιστικούς φορείς, απολαμβάνει και επικουρικής 
ασφάλισης της οποίας οι δαπάνες καλύπτονται κατά το ήμισυ από 
το Κ.Α.Π.Ε. και κατά το ήμισυ από τους ασφαλιζόμενους. Οι λε¬ 
πτομέρειες της επικουρικής ασφάλισης καθορίζονται στην ειδική 
σύμβαση που με απόφαση του Δ.Σ. συνάπτεται με τον ασφαλι¬ 
στικό οργανισμό. 

2. Η συνταξιοδότηση του προσωπικού του Κέντρου διέπεται 

από τη σχετική νομοθεσία. — 

3. Τα μέλη του προσωπικού συνταξιοδοτούνται με τη συμπλή¬ 
ρωση του 65ου έτους της ηλικίας τους. 

4. Το Δ.Σ. μπορεί να εγκρίνει για μέλη του επιστημονικού προ¬ 
σωπικού που έχουν συνταξιοδοτηθεί τη συνέχιση της εργασίας 
τους στο Κέντρο ως επισκέπτες επιστήμονες, εφόσον συνηγορεί ο 
αρμόδιος Διευθυντής. 

"Αρθρο 40 
"Αδειες 

1. Όλο το προσωπικό του Κ.Α.Π.Ε. δικαιούται ετήσιας κανο¬ 
νικής άδειας διακοπών όπως ορίζει ο νόμος, μετά από συνεν¬ 
νόηση με τους αρμόδιους προϊσταμένους. 

2. Αναρρωτικές άδειες παρέχονται κατά τις διατάξεις του νό¬ 
μου. 

3. Κάθε μέλος του προσωπικού έχει το δικαίωμα να ζητήσει 
άδεια άνευ αποδοχών για περίοδο μέχρι ένα χρόνο. Το αίτημα 
εγκρίνει ή απορρίπτει ο Γενικός Διευθυντής μετά από εισήγηση 
του αρμόδιου Διευθυντή. Το αίτημα για άδεια άνευ αποδοχών 
Διευθυντή του Κέντρου εγκρίνει ή απορρίπτει το Δ.Σ. μετά από ει¬ 
σήγηση του Γενικού Διευθυντή. 

Άρθρο 41 

Πειθαρχικές διατάξεις 

1. Οι παραβάσεις καθηκόντων και υποχρεώσεων που συνι- 
στούν πειθαρχικά παραπτώματα για όλο το προσωπικό του 
Κ.Α.Π.Ε. είναι οι εξής: ί ' ■ 

α. Απασχόληση κατά το χρόνο εργασίας σε έργα ξένα προς το 
αντικείμενο της εργασίας τους στο Κέντρο. 

β. Πλημμελής εκτέλεση των καθηκόντων ή των έργων που 
ανατίθενται σ’αυτούς. 

γ. Άρνηση εκτελέσεως ή πλημμελής εκτέλεση των εντολών ή 
οδηγιών που δίδουν οι αρμόδιοι προϊστάμενοι, 
δ. Αδικαιολόγητη αποχή από την εργασία, 
ε. Παραβίαση του κανονισμένου ωραρίου εργασίας όπως αυτό, 
καθορίζεται από τους αρμόδιους προϊσταμένους. 

στ. Φθορά περιουσιακών στοιχείων του Κέντρου πέρα από τη 
συνήθη χρήση τους. 

η. Αποδοχή οιωνδήποτε δώρων, αμοιβών ή άλλων ωφελημά¬ 
των από τους συναλλασσομένους με το Κέντρο. 

θ. Μη συμμόρφωση σε ρητές αποφάσεις, εγκυκλίους και κανο¬ 
νισμούς του Κέντρου. 

ι. Παραβίαση του απορρήτου των υπηρεσιακών εγγράφων και 

γενικά της υπηρεσιακής εχεμύθειας. 

ια. Παράβαση καθήκοντός κατά του Ποινικό Κώδικα ή άλλους 
ειδικούς νόμους. 

2. Στο προσωπικό του Κ.Α.Π.Ε. που διαπράττει πειθαρχικά 
παραπτώματα επιβάλλονται, ανάλογα με τη σοβαρότητα της πα¬ 
ράβασης και των συνθηκών κάτω από τις οποίες έγινε, οι εξής 
πειθαρχικές ποινές: 

α. Γραπτή παρατήρηση, 
β. Γραπτή επίπληξη, 

γ. Πρόστιμο μέχρι ποσοστού 10% πάνω στο μηνιαίο μισθό 
όπως ορίζεται στη μισθολογική κλίμακα, 

δ. Προσωρινή παύση μέχρι τρεις (3) μήνες σε κάθε ημερολο¬ 
γιακό έτος με στέρηση των αποδοχών, 
ε. Λύση της σύμβασης εργασίας του. 

3. Οι ποινές α και β επιβάλλονται από τον αρμόδιο Διευθυντή, 
ενώ οι γ, δ και ε από το Γενικό Διευθυντή μετά από εισήγηση του 
αρμόδιου Διευθυντή του Κέντρου. 

4. Πριν από την επιβολή οποιασδήποτε πειθαρχικής ποινής,ο 
κατηγορούμενος καλείται να απολογηθεί γραπτώς στο αρμόδιο 
διοικητικό όργανο που θα επιβάλλει την ποινή, με προθεσμία 48 
τουλάχιστον ωρών. 

5. Το Διοικητικό Συμβούλιο λειτουργεί ως δευτεροβάθμιος 
πειθαρχικό όργανο, και μπορεί να διατάξει ανακρίσεις σε περί¬ 
πτωση αμφιβολίας ως προς την αξιολόγηση του σχετικού αποδει¬ 
κτικού υλικού ή λόγω σοβαρότητας της παραβάσεως. Το άτομο ή 
τα άτομα στα οποία ανατίθεται ή ευθύνη των ανακρίσεων δεν 
μπορούν να ανήκουν στο Διοικητικό Συμβούλιο. 

6. Σε όλη τη διάρκεια της πειθαρχικής διαδικασίας, ο Γενικός 
Διευθυντής μετά από συνεννόηση με τον αρμόδιο Διευθυντή μπο¬ 
ρεί να θέτει εκτός υπηρεσίας χωρίς περικοπή αποδοχών το διω¬ 
κόμενο για σοβαρή παράβαση, εάν η παραμονή στην υπηρεσία 
του κρίνεται από αυτούς επικίνδυνη ή επιζήμια για τα συμφέρο¬ 
ντα του Κέντρου ή αν μπορεί να εμποδίσει την πλήρη διεξαγωγή 
της ανακρίσεως. 

7. Η άσκηση έφεσης του τιμωρουμένου στο δευτεροβάθμιο πει¬ 
θαρχικό όργανο πρέπει να γίνει εντός πέντε εργάσιμων ημερών 
από την επιβολή της ποινής και αναστέλλει την εκτέλεσή της. 

8. Για το Γενικό Διευθυντή, ισχύουν οι ποινές α, β και ε. Οι 
ποινές α και β επιβάλλονται από το Διοικητικό Συμβούλιο ενώ η ε 
από τον αρμόδιο Υπουργό με εισήγηση του Διοικητικού Συμβου¬ 
λίου. 

9. Για τους Διευθυντές ισχύουν οι ποινές α, β και ε που επιβάλ¬ 
λονται πρωτοβαθμίους από το Διοικητικό Συμβούλιο με εισήγηση 
του Γενικού Διευθυντή. 

ΚΕΦΑΛΑΙΟ θ: ΟΙΚΟΝΟΜΙΚΗ ΔΙΑΧΕΙΡΙΣΗ 
Άρθρο 42 
Λογιστικό σύστημα 

1. Το λογιστικό σύστημα που ακολουθείται στο Κ.Α.Π.Ε. είναι 
το διπλογραφικό σύστημα εγγραφών σύμφωνα με το ενιαίο λογι¬ 
στικό σχέδιο των Ευρωπαϊκών Κοινοτήτων. 

2. Το Λογιστήριο είναι αρμόδιο για την τήρηση των λογιστι¬ 
κών βιβλίων και την ενέργεια των αντιστοίχων λογιστικών εγ¬ 
γραφών σύμφωνα με τους ισχύοντες κανόνες της λογιστικής και 
με την κείμενη νομοθεσία. Είναι επίσης αρμόδιο για τη σύνταξη 
του μηνιαίου ταμειακού προγράμματος πληρωμών και την υπο¬ 
βολή του στο Γενικό Διευθυντή. 

3. Ο προϊστάμενος του Λογιστηρίου είναι υπεύθυνος για την 
ακρίβεια και τη νομιμότητα των λογιστικών εγγραφών. Οι τα¬ 
μειακοί υπόλογοι ευθύνονται μόνο για τα στοιχεία που τηρούν 
εκείνοι. 

4. Το Λογιστήριο συγκεντρώνει τα στατιστικά δεδομένα που 
αναφέρονται στην εκτέλεση του προϋπολογισμού εσόδων και δα¬ 
πανών του Κ.Α.Π.Ε. και μεριμνά για την έκδοση των σχετικών 
αναλύσεων και εκθέσεων, σε μορφή που να διευκολύνει το έργο 
της Διοικήσεως. 


5. "Μέσα σε τρεις μήνες από τη λήξη του διαχειριστικού έτους, 
το Λογιστήριο υποβάλει στο Γενικό Διευθυντή τον απολογισμό 
εσόδων και δαπανών του έτους και το συγκρίνει με το αντίστοιχο 
προϋπολογισμό. 

Άρθρο 43 (πρβλ. και άρθρο 11/Π.Δ./375/87) 

Πόροι - Απαλλαγές 

1. Οι πόροι του Κ.Α.Π.Ε. προέρχονται από: 

α) Επιχορηγήσεις από τον τακτικό προϋπολογισμό του Υπουρ¬ 
γείου Βιομηχανίας, Ενέργειας και Τεχνολογίας. 

β) Επιχορηγήσεις από το πρόγραμμα Δημοσίων Επενδύσεων 
του Υπουργείου Βιομηχανίας, Ενέργειας και Τεχνολογίας για 
την εκτέλεση ερευνητικών προγραμμάτων στα πλαίσια του Προ¬ 
γράμματος Ανάπτυξης Έρευνας και Τεχνολογίας (ΠΑΕΤ). 

γ) Έσοδα από την εκτέλεση ερευνητικών έργων για λογαρια¬ 
σμό τρίτων (δημοσίων υπηρεσιών ή οργανισμών, Ν.Π.Ι.Δ., ιδιω¬ 
τών, κ.λπ.), τη διάθεση τεχνολογικών προϊόντων, την παροχή 
εξειδικευμένων υπηρεσιών, καθώς και τυχόν συμμετοχή σε επι¬ 
χειρήσεις του άρθρου 3, παρ. 5 υου Ν. 1514/85. 

δ) Ειδικές εισφορές και χρηματοδοτήσεις από δημόσιες επιχει¬ 
ρήσεις, άλλους δημόσιους φορείς, ιδιωτικές επιχειρήσεις ή ιδιώ¬ 
τες, διεθνείς οργανισμούς, κ.λπ. α 

ε) Έσοδα από την εκμετάλλευση διπλωμάτων ευρεσιτεχνίας 
και γενικά αμοιβές από την εκμετάλλευση πνευματικής ιδιοκτη¬ 
σίας, τεχνογνωσίας, σημάτων, συμβουλών κ.λπ. (Γοχβΐΰββ). 

στ) Εισπράξεις από την εκμετάλλευση της περιουσίας του στις 
οποίες περιλαμβάνονται κι οι εισπράξεις από εκδόσεις καθώς και 
από την παραχώρηση της χρήσης εξοπλισμού και αιθουσών συνε¬ 
δρίων. 

ζ) Δωρεές και άλλες παροχές τρίτων, 
η) Επιχορηγήσεις από άλλες πηγές. 

2. Το Κ.Α.Π.Ε. απαλλάσσεται από την καταβολή δασμών, 
φόρων και τελών οποιασδήποτε φύσης για τα εισαγόμενα από 
αυτό ερευνητικά όργανα, εξαρτήματά τους ή άλλα υλικά εξοπλι¬ 
σμού που είναι αναγκαία για την εκπλήρωση του προορισμού του 
(άρθρο 23, παρ. 4, και άρθρο 25, παρ. 1 εδ. του ε Ν. 1514/ 
1985). 

Άρθρο 44 (πρβλ. και άρθρο 12/Π.Δ.375/87) 
Διαχείριση εσόδων του Κέντρου 

1. Τα έσοδα του κέντρου, από οποιαδήποτε πηγή και αν προέρ¬ 
χονται, πραγματοποιούνται με φροντίδα των διοικητικών και οι¬ 
κονομικών υπηρεσιών είτε από το Διαχειριστή (Ταμία) είτε από 
άλλο εξουσιοδοτημένο υπάλληλο, είτε απευθείας από εντεταλ¬ 
μένη τράπεζα και κατατίθενται σε ιδιαίτερο λογαριασμό Τραπέ- 

ζηί· 

2. Η ανάληψη, διάθεση ή πραγματοποίηση οποιασδήποτε 
εκροής από το λογαριασμό αυτό γίνεται με ειδική έγγραφη 
εντολή του Γενικού Διευθυντή του Κέντρου ή του αναπληρωτή 
του σύμφωνα με τον εγκεκριμένο προϋπολογισμό. 

Άρθρο 45 
Δαπάνες 

- 1. Η πραγματοποίηση των επιμέρους δαπανών στο πλαίσιο 
του εγκεκριμένου προϋπολογισμού του Κέντρου, γίνεται με φρο¬ 
ντίδα της Διεύθυνσης Διοικητικών και Οικονομικών Υπηρεσιών 
και κατά τις υποδείξεις των Υπευθύνων Προγραμμάτων ή Έρ¬ 
γων, όταν πρόκειται για δαπάνες που εκτελούνται για την ικανο¬ 
ποίηση της εκτέλεσης Προγραμμάτων ή Έργων. 

2. Όταν ο αρμόδιος Υπεύθυνος επιθυμεί την πραγματοποίηση 
μιας δαπάνης, προβαίνει στη σχετική παραγγελία προς τη Διεύ¬ 
θυνση Διοικητικών και Οικονομικών Υπηρεσιών στην οποία 
προσδιορίζει το είδος της δαπάνης, τις προδιαγραφές της και την 
κατηγορία δαπανών στον εγκεκριμένο προϋπολογισμό του Προ¬ 
γράμματος ή Έργου, στην οποία υπάγεται η δαπάνη. Ή Διεύ¬ 
θυνση Διοικητικών και Οικονομικών Υποθέσεων ελέγχει μόνο τη 

νομιμότητα της δαπάνης και της ακολουθούμενης διαδικα¬ 
σίας. 

3. Η πληρωμή της δαπάνης γίνεται χωρίς καθυστέρηση από 
τον Ταμία ο οποίος δεν εξετάζει τη σκοπιμότητα ή το εύλογο τής 
δαπάνης αλλά μόνο τη νομιμότητα του παραστατικού επί τη 
βάση του οποίου καλείται να εκτελέσει την πληρωμή. Οι πληρω¬ 
μές των δαπανών γίνονται με τραπεζικές επιταγές. Μικροδαπά- 
νες διοικήσεως και λειτουργίας του Κέντρου εκτελούνται με προ¬ 
καταβολές που εκδίδονται στη διάθεση του προϊσταμένου του Λο¬ 
γιστηρίου και αποδίδεται λογαριασμός κάθε δίμηνο. 

4. Εντάλματα προπληρωμής με αντίστοιχη υποχρέωση από¬ 
δοσης λογαριασμού εκδίδονται από τη Διεύθυνση Διοικητικών 
και Οικονομικών Υπηρεσιών στο όνομα του επισπεύδοντος Υπευ¬ 
θύνου Προγραμμάτων, ή άλλου μέλους του προσωπικού του Κέ¬ 
ντρου όταν δεν πρόκειται για δαπάνη στο πλαίσιο της εκτέλεσης 
Προγραμμάτων, μέχρι ποσού που ορίζεται κατά καιρούς με από¬ 
φαση του Δ.Σ. Η απόδοση λογαριασμού πραγματοποιείται εντός 
προθεσμίας τριών μηνών από της εκδόσεως του εντάλματος προ¬ 
πληρωμής με βάση τα νόμιμα αποδεικτικά στοιχεία εκτέλεσης 
της δαπάνης. 

5. Πραγματοποίηση δαπανών για την προμήθεια εξοπλισμού 
που υπερβαίνουν το εκάστοτε ισχύον των ενταλμάτων προπληρω¬ 
μής γίνονται από τριμελή επιτροπή με βάση τρεις ανεξάρτητες 
προσφορές. Τη φροντίδα για την πραγματοποίηση της δαπάνης 
έχει η Διεύθυνση Διοικητικών και Οικονομικών Υπηρεσιών η 
οποία όμως, όταν πρόκειται για επιστημονικό εξοπλισμό, ακο¬ 
λουθεί την υπόδειξη του επισπεύδοντος επιστήμονος ως προς την 
κατάρτιση της τριμελούς επιτροπής της οποίας ο επιστήμων αυ¬ 
τός είναι Πρόεδρος. 

Άρθρο 46 

·/·. Διαχείριση Υλικού και Περιουσίας 

1. Το υλικό του Κέντρου διακρίνεται σέ «πάγιο» και σε «ανα¬ 
λώσιμο». 

, 2 . Το πάγιο υλικό υπόκειται σε φθορά και απόσβεση. Το ανα¬ 
λώσιμο υλικό παρακολουθείται από τις διαδικασίες αποθήκης, 
που τηρούνται αποκεντρωτικά στις Διευθύνσεις του Κέντρου. 

. 3. Ένας κεντρικός Διαχειριστής Υλικού που ανήκει στη Διεύ¬ 
θυνση Διοικητικών και Οικονομικών Υπηρεσιών ενημερώνεται 
και παρακολουθεί όλο το πάγιο και αναλώσιμο υλικό του Κέ¬ 
ντρου. Συντονίζει και παρακολουθεί την ασφαλή φύλαξη και καλή 
κατάσταση του υλικού που υπάρχει στις αποθήκες και ειδοποιεί 
έγκαιρα τους αρμόδιους υπεύθυνους για ό,τι υλικό κοντεύει να 
εξαντληθεί. 

Άρθρο 47 (πρβλ. και άρθρο 13/Π.Δ.375/87) 
Οικονομικός έλεγχος 

1.0 οικονομικός και διαχειριστικός έλεγχος του Κέντρου γίνε¬ 
ται από δύο ορκωτούς Λογιστές που ορίζονται από το Γενικό 
Διευθυντή του Κέντρου από πίνακα δέκα ορκωτών λογιστών, που 
καταρτίζεται από το Διοικητικό Συμβούλιο του Σώματος των 
Ορκωτών Λογιστών μετά από αίτηση του Γενικού Διευθυντή του 
Κέντρου. 

Ο τακτικός έλεγχος της οικονομικής διαχείρισης του κέντρου 
γίνεται κάθε χρόνο και οι δαπάνες του ελέγχου βαρύνουν το Κέ¬ 
ντρο. 

2. Το διαχειριστικό έτος του Κ.Α.Π.Ε. συμπίπτει με το ημερο¬ 
λογιακό έτος. Το πρώτο διαχειριστικό έτος αρχίζει την ημέρα της 
σύστασης του Κέντρου. 

3. Οι Ορκωτοί Λογιστές που ασκούν τον τακτικό έλεγχο της 
οικονομικής διαχείρισης του Κ.Α.Π.Ε υποβάλλουν μέχρι το τέ¬ 
λος Ιουνίου κάθε έτους έκθεση για τη διαχείριση και τον απολογι¬ 
σμό του διαχειριστικού έτους που έληξε. Οι εκθέσεις υποβάλλο¬ 
νται στον Υπουργό Βιομηχανίας, Ενέργειας και Τεχνολογίας και 
στο Γενικό Διευθυντή του Κ.Α.Π.Ε. 

4.0 Υπουργός Βιομηχανίας, Ενέργειας και Τεχνολογίας μπο¬ 


ρεί να ζητήσει οποτεδήποτε έκτακτο έλεγχο της οικονομικής δια¬ 
χείρισης του Κέντρου. 

ΚΕΦΑΛΑΙΟ I: ΜΕΤΑΒΑΤΙΚΕΣ ΔΙΑΤΑΞΕΙΣ 
Άρθρο 48 
Ένταξη προσωπικού 

Με την έναρξη ισχύος του Κανονισμού Λειτουργίας, όσοι υπη¬ 
ρετούν στο Κ.Α.Π.Ε. με σχέση εργασίας ή έργου δύναται να εντα¬ 
χθούν με απόφαση του Δ.Σ. στις κλίμακες και βαθμίδες υπηρε¬ 
σιακής κατάστασης του Κανονισμού αυτού, εφ’ όσον πληρούνται 
οι απαραίτητες από τις ισχύουσες διατάξεις προϋποθέσεις. Με την 
πράξη κατάταξης θεωρείται τελειωθείσα η δοκιμαστική σχέση 
εργασίας του προσωπικού αυτού. 

Άρθρο 49 (πρβλ. και άρθρο 16 Π.Δ.375/87) 

Διάλυση 

Σε περίπτωση διάλυσης του Κ.Α.Π.Ε., η εκκαθάριση εκτελεί- 
ται από τον Υπουργό Βιομηχανίας, Ενέργειας και Τεχνολογίας 
σύμφωνα με τις ισχύουσες διατάξεις, ύστερα από απόφαση του 
Υπουργού Βιομηχανίας, Ενέργειας και Τεχνολογίας. Η περιου¬ 
σία του νομικού προσώπου περιέρχεται στο Υπουργείο Βιομηχα¬ 
νίας, Ενέργειας και Τεχνολογίας. 

Άρθρο 50 

Ισχύς του Κανονισμού 

Η ισχύς του Κανονισμού αυτού αρχίζει από της εγκριτικής 
αποφάσεως του Υπουργού Βιομηχανίας, Ενέργειας και Τεχνολο¬ 
γίας. Οποιοδήποτε ζήτημα κανονιστικού χαρακτήρα δεν έχει 
ρυθμισθεί από τον παρόντα Κανονισμό ρυθμίζεται με απόφαση 
του Δ.Σ. του Κ.Α.Π.Ε. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 10 Μαρτίου 1989 

Ο ΥΠΟΥΡΓΟΣ 

Α. ΠΕΠΟΝΗΣ 
-♦- 

Αριθ. 97 (3) 

Συγκρότηση προσωρινού υπηρεσιακού και πειθαρχικού συμβου¬ 
λίου στο Υπουργείο Τουρισμού. 

Ο ΥΠΟΥΡΓΟΣ ΤΟΥΡΙΣΜΟΥ 

Έχοντας υπόψη: 

1. Τις διατάξεις: 

α. της παραγράφου 6 του άρθρου 3 του Ν. 1835/1989 «Σύ¬ 
σταση Υπουργείου Τουρισμού κ.λπ.» (ΦΕΚ 76). 

β. του άρθρου 4 του Π.Δ. 611/1977 «Υπαλληλικός Κώδι¬ 
κας» (ΦΕΚ 198). 

2. Την ανάγκη άμεσης λειτουργίας προσωρινού υπηρεσιακού 
και πειθαρχικού συμβουλίου στο νεοσύστατο Υπουργείο Τουρι¬ 
σμού, αποφασίζουμε: 

Συγκροτούμε στο Υπουργείο Τουρισμού προσωρινό υπηρε¬ 
σιακό και πειθαρχικό συμβούλιο το οποίο αποτελείται από πέντε 
μόνιμους δημόσιους υπαλλήλους ή υπαλλήλους Ν.Π.Δ.Δ. βαθ¬ 
μού Α’; με τους αναπληρωτές τους επίσης μόνιμους δημόσιους 
υπαλλήλους ή υπαλλήλους Ν.Π.Δ.Δ. με βαθμό Α’. 

Από τα τακτικά μέλη του συμβουλίου ένας ορίζεται πρόεδρος 
και ένας αναπληρωτής του προέδρου. 

Γραμματέας του συμβουλίου ορίζεται υπάλληλος με βαθμό 
τουλάχιστον Β\ 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 20 Μαρτίου 1989 


Ο ΥΠΟΥΡΓΟΣ 

ΝΙΚΟΣ ΣΚΟΥΛΑΣ 


Αριθ. 96 (4) 

Σύσταση Πολιτικού Γραφείου στο Υπουργείο Τουρισμού. 

Ο ΥΠΟΥΡΓΟΣ ΤΟΥΡΙΣΜΟΥ 


Έχοντας υπόψη τις διατάξεις: 

1. Του άρθρου 30 του Ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚ 137). 

2. Της πράξης 88/1985 του Υπουργικού Συμβουλίου (ΦΕΚ 
142Α'/85), όπως έχει συμπληρωθεί και τροποποιηθεί με την 
όμοια πράξη 120/1985 (ΦΕΚ 176Α785). 

3. Των άρθρων 1 και 18 του Ν. 1835/1989 «Σύσταση 
Υπουργείου Τουρισμού και ρύθμιση θεμάτων δημόσιας διοίκη¬ 
σης» (ΦΕΚ 76). 

4. Του Π.Δ. 174/17/3/1989 «Διορισμός Υπουργών και 
Υφυπουργών» (ΦΕΚ 84), αποφασίζουμε: 

1. Στο Υπουργείο Τουρισμού συνιστάται Πολιτικό Γραφείο 
Υπουργού για να επικουρεί στο έργο του τον Υπουργό Τουρισμού, 
στο οποίο συνιστώνται οι εξής θέσεις: 

α. Πέντε (5) θέσεις μετακλητών διοικητικών υπαλλήλων και 

β. Τέσσερις (4) ενιαίες θέσεις για ειδικούς συμβούλους και ειδι¬ 
κούς συνεργάτες. 

2. Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 20 Μαρτίου 1989 

Ο ΥΠΟΥΡΓΟΣ 

ΝΙΚΟΣ ΣΚΟΥΛΑΣ 
-♦- 

Αριθ. 2416 (5) 

Τροποποίηση του Π.Δ. 1096/81, περί συστάσεως ίδιου Νομικού 

Προσώπου, με το όνομα «Μουσικός όμιλος Μεγάρων». 

Ο ΝΟΜΑΡΧΗΣ ΔΥΤ. ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 175 του Π.Δ. 76/85 (Δ.Κ.Κ.). 

2. Το Π.Δ. 1096/16.9.81, περί συστάσεως στο Δήμο Μεγα- 
ρέων, ίδιου Νομικού Προσώπου, με το όνομα «Μουσικός όμιλος 
Μεγάρων». 

3. Την 249/88 απόφαση του Δημοτικού Συμβουλίου Μεγα- 
ρέων, με την οποία τροποποιείται το εδάφιο (α) της παρ. 4 της 
αριθ. 56/81 όμοιας αυτού, περί συστάσεως ίδιου Νομικού Προ¬ 
σώπου, με το όνομα «Μουσικός όμιλος Μεγάρων», αποφασί¬ 
ζουμε: 

Τροποποιούμε το εδάφιο (α) της παρ. 4 του άρθρου μόνου του 
Π.Δ. 1096/1981, που δημοσιεύθηκε στο ΦΕΚ 266/16.9.81 
τ.Α', περί συστάσεως ίδιου Νομικού Προσώπου, με το όνομα 
«Μουσικός όμιλος Μεγάρων», ως εξής: 

παρ. 4 

Εδάφιο (α) του εκάστοτε δημάρχου ή του υπ’ αυτού, οριζόμε¬ 
νου Αντιδημάρχου ή Δημοτικού Συμβούλου, ως Προέδρου. 

Κατά τα λοιπά ισχύει όπως έχει, η τροποποιούμενη απόφαση. 

Η παρούσα να δημοσιευθεί στην Εφημερίδα της Κυβερνή- 
σεως. 

Αιγάλεω, 28 Φεβρουάριου 1989 

Ο Νομάρχης 
ΓΙΩΡΓΟΣ ΑΝΑΝΙΑΔΗΣ 


Αριθ. 3079 (6) 

Συγκρότηση Επιτροπής της παρ. 2 άρθρου μόνου του από 16 

Απριλίου - 4 Μαίου 1957 Β.Δ/τος στη Νομαρχία Δυτ. Αττι¬ 
κής. 

Ο ΝΟΜΑΡΧΗΣ ΔΥΤ. ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 15 του Ν. 3200 «περί Διοικητικής 
αποκεντρώσεως». 

2. Τις διατάξεις του Ν.Δ. 532/70 «περί συμπληρώσεως των 
διατάξεων περί διοικητικής αποκεντρώσεως και των εις εκτέλεση 
αυτού εκδοθέντων υπ’ αριθ. 704/70 και 705/70 Β.Δ. «περί κα¬ 
θορισμού των διατηροΟμένων υπό του Υπουργού και των περιφε¬ 
ρειακών Αρχών διανομαρχιακού Επιπέδου αρμοδιοτήτων του 
Υπουργείου Οικονομικών». 

3. Τις διατάξεις του από 16.4-4.5.1957 Β.Δ./τος «περί συ¬ 
στάσεως και συνθέσεως της υπό του άρθρου 15 του Ν. 3200/55 
προβλεπομένης επιτροπής προς γνωμοδότηση επί θεμάτων αρ¬ 
μοδιότητας Υπουργείου Οικονομικών όπως τροποποιήθηκε με το 
άρθρο 32 του Β.Δ. 862/1960. 

4. Την αριθ, 1307/20.1.78 απόφαση της Νομαρχίας Δυτ. 
Αττικής με την οποία συγκροτήθηκε η παραπάνω επιτροπή. 

5. Τις διατάξεις της παρ. 22 του άρθρ. 2 της αριθ. 0.208/ 
181/26.4.82 κοινής Υπουργικής αποφάσεως των Υπουργών 
Προεδρίας της Κυβερνήσεως και Οικονομικών, με τις οποίες δια¬ 
τηρήθηκε η ως άνω γνωμοδοτική επιτροπή ως ειδικότερα σ’ 
αυτή ορίζεται. 

6. Τις διατάξεις του άρθρ. 109 του Π.Δ. 284/1988 «Οργανι¬ 
σμός του Υπουργείου Οικονομικών». 

7. Τις διατάξεις του άρθρ. 90 του Π.Δ. 551/88 «Οργανισμός 
Νομαρχιών», αποφασίζουμε: 

Συγκροτούμε την υπό της παρ. 2 του άρθρου μόνου του από 
16.4.-4.5:57 Β.Δ. προβλεπόμενη επιτροπή προς γνωμοδότηση 
επί θεμάτων αρμοδιότητας Υπουργείου Οικονομικών, όπως τρο¬ 
ποποιήθηκε μεταγενέστερα από τους εξής: 

1. Προϊστάμενο της Δ.Ο.Υ. Αιγάλεω, ως πρόεδρο αναπληρόύ- 
μενο από το νόμιμο αναπληρωτή του. 

2. Σιώνη Δημήτριο ΠΕ/Α, προϊστάμενο του Τμήματος Εσό¬ 
δων Δ.Ο.Υ. Αιγάλεω, αναπληρούμενο από την Αλέξιου Παναγι¬ 
ώτα, Προϊσταμένη του Γραφείου Προσωρινών Ελέγχων της ίδιας 
υπηρεσίας. 

3. Προϊστάμενο της Υπηρεσίας Εντελλομένων Εξόδων της 
Νομαρχίας αναπληρούμενο από το νόμιμο αναπληρωτή του. 

4. Τόμπρο Ιωάννη ΠΕ/Α του τμήματος Κεφαλαίου της 
Δ.Ο.Υ. Αιγάλεω αναπληρούμενο από τη Βασιλείου Ευαγγελία 
ΠΕ/Α του Τμήματος Λογιστικού της ίδιας Υπηρεσίας. 

5. Καββαδία Σταύρο ΠΕ/Α, φοροτεχνικό της ΔΟΥ Β’ Περι¬ 
στεριού Αττικής εκπρόσωπο των εργαζομένων στις Δ.Ο.Υ. ανα¬ 
πληρούμενο από τον Αλεξόπουλο Σωτήρη της Δ.Ο.Υ. Β' Ελευθ. 
Επαγγελμάτων Αθηνών. 

6. Εισηγητής ορίζεται ο Ιωάννης Κάλλιας της Δ.Ο.Υ. Αιγά¬ 
λεω, αναπληρούμενος από το Στασινό Βασίλειο ΠΕ/Β της ίδιας 
υπηρεσίας. 

Καθήκοντα γραμματέα της επιτροπής ανατίθενται στην Κακ- 
κάρη Δέσποινα ΔΕ3-Β υπάλληλο της Δ.Ο.Υ. Αιγάλεω, αναπλη- 
ρούμενη από την Κοντούλη Ελένη ΔΕ3-Γ, της ίδιας υπηρεσίας. 

Η παρούσα να δημοσιευθεί στην Εφημερίδα της Κυβερνή¬ 
σεως. 

Αιγάλεω, 6 Μαρτίου 1989 

Ο Νομάρχης 
ΓΙΩΡΓΟΣ ΑΝΑΝΙΑΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 176 (7) 

Τροποποίηση του Οργανισμού οικοτροφείου Γυμνασιοπαίδων Ιε¬ 
ρός Μητροπόλε ως Μηθύμνης. 

Ο ΜΗΤΡΟΠΟΛΙΤΗΣ ΜΗΘΤΜΝΗΣ 
Έχοντας υπόψη: 

Την υπ’ αριθ. 25/11.1.1968 απόφασιν της καθ’ ημάς Ιερός 
Μητροπόλεως, περί ιδρύσεως και λειτουργίας, τη προνοία και 
υπό την άμεσον εζάρτησιν και εποπτείαν της Ιερός Μητροπόλεως 
ημών Οικοτροφείου Αριστούχων .Γυμνασιοπαίδων, φέρον την 
επωνυμίαν «ΕΚΚΛΗΣΙΑΣΤΙΚΟΝ ΟΙΚΟΤΡΟΦΕΙΟΝ ΙΕΡΑΣ 
ΜΗΤΡΟΠΟΛΕΩΣ ΜΗΘΤΜΝΗΣ» δημοσιευθείσαν: 

1) Εν τω ΦΕΚ υπ’ αριθ. 641/10.8.1971, τεύχος Β' και 

2) Εν τω Πέριοδικώ «ΕΚΚΛΗΣΙΑ» της Εκκλησίας της Ελλά¬ 
δος, φ. 1/1.1.1972, αποφασίζομεν: 

Τροποποιούμεν τον «ΟΡΓΑΝΙΣΜΟΝ ΟΙΚΟΤΡΟΦΕΙΟΥ ΓΥ¬ 
ΜΝΑΣΙΟΠΑΙΔΩΝ ΙΕΡΑΣ ΜΗΤΡΟΠΟΛΕΩΣ ΜΗΘΤΜΝΗΣ» 
ως ακολούθως: 

’Αρθρον 2 

Εις το τέλος του άρθρου 2 προστίθενται τα εξής: 

Οποιαδήποτε εισαγωγή ή απομάκρυνσις τροφίμου εις ή εκ του 
Ιδρύματος απαιτείται όπως, επί ποινή ακυρότητος, γίνεται μόνον 
με την έγγραφον σύμφωνον γνώμην του Προέδρου. 

Εξυπακούεται η προηγουμένη σύμφωνος έγγραφος απόφασις 
του Διοικητικού Συμβουλίου, δια σχετικού πρακτικού. 

Εν Καλλονή, τη 10η Μαρτίου 1989 
Ο Μητροπολίτης 

Ο ΜΗΘΤΜΝΗΣ ΧΡΥΣΟΣΤΟΜΟΣ 
--♦- 

Αριθ. 177 (8) 

Τροποποίηση του Οργανισμού μαθητικών κατασκηνώσεων Ιερός 
, Μητροπόλεως Μηθύμνης. 

Ο ΜΗΤΡΟΠΟΛΙΤΗΣ ΜΗΘΤΜΝΗΣ 
Έχοντας υπόψη: 

Την υπ’ αριθ. 797/1.6.1968 απόφασιν της καθ’ ημάς Ιερός 
Μητροπόλεως, περί ιδρύσεως και λειτουργίας, τη προνοία και 
υπό την άμεσον εξάρτησιν και εποπτείαν της Ιερός Μητροπόλεως 
ημών Μαθητικών Κατασκηνώσεων, φερουσών την επωνυμίαν 
«ΜΑΘΗΤΙΚΑ! ΚΑΤΑΣΚΗΝΩΣΕΙΣ ΙΕΡΑΣ ΜΗΤΡΟΠΟ¬ 
ΛΕΩΣ ΜΗΘΤΜΝΗΣ» δημοσιευθείσαν: 

1) Εν τω ΦΕΚ υπ’ αριθ. 641/10.8.1971, τεύχος Β’ και 

2) Εν τω Πέριοδικώ «ΕΚΚΛΗΣΙΑ» της Εκκλησίας της Ελλά¬ 
δος, φ. 1/1.1.1972, αποφασίζομεν: 

Τροποποιούμεν τον «ΟΡΓΑΝΙΣΜΟΝ ΜΑΘΗΉΚΩΝ ΚΑΤΑ¬ 
ΣΚΗΝΩΣΕΩΝ ΙΕΡΑΣ ΜΗΤΡΟΠΟΛΕΩΣ ΜΗΘΤΜΝΗΣ» ως 
ακολούθως: 

’Αρθρον 2 

Εις το τέλος του άρθρου 2 προστίθενται τα εξής: 

Οποιαδήποτε εισαγωγή ή απομάκρυνσις τροφίμου εις ή εκ του 
Ιδρύματος απαιτείται όπως, επί ποινή ακυρότητος, γίνεται μόνον 
με την έγγραφον σύμφωνον γνώμην του Προέδρου. 

Εξυπακούεται η προηγουμένη σύμφωνος έγγραφος απόφασις 
του. Διοικητικού Συμβουλίου, δια σχετικού πρακτικού. 

Εν Καλλονή, τη 10η Μαρτίου 1989 
Ο Μητροπολίτης 

Ο ΜΗΘΤΜΝΗΣ ΧΡΥΣΟΣΤΟΜΟΣ 


Αριθ. 17ο (9) 

Τροποποίηση του οργανισμού Γηροκομείου Λειμώνος Ιερός Μη¬ 
τροπόλεως Μηθύμνης. 

Ο ΜΗΤΡΟΠΟΛΙΤΗΣ ΜΗΘΤΜΝΗΣ 
Έχοντας υπόψη: 

Την υπ’ αριθ. 5/1.1.1970 απόφασιν της καθ’ ημάς Ιερός Μη¬ 
τροπόλεως, περί ιδρύσεως και λειτουργίας, τη προνοία και υπό 
την άμεσον εξάρτησιν και εποπτείαν της Ιερός Μητροπόλεως 
ημών Γηροκομείου, φέρον την επωνυμίαν «ΓΗΡΟΚΟΜΕΙΟΝ 
ΛΕΙΜΩΝΟΣ ΙΕΡΑΣ ΜΗΤΡΟΠΟΛΕΩΣ ΜΗΘΤΜΝΗΣ» δημο- 
σιευθείσαν: 

1) Εν τω ΦΕΚ υπ’ αριθ. 641/10.8.1971, τεύχος Β' και 

2) Εν τω Πέριοδικώ «ΕΚΚΛΗΣΙΑ» της Εκκλησίας της Ελλά¬ 
δος, φ. 1/1.1.1972, αποφασίζομεν: 

Τροποποιούμεν τον «ΟΡΓΑΝΙΣΜΟΝ ΓΗΡΟΚΟΜΕΙΟΥ ΛΕΙ- 
ΜΩΝΟΣ ΙΕΡΑΣ ΜΗΤΡΟΠΟΛΕΩΣ ΜΗΘΤΜΝΗΣ» ως ακο¬ 
λούθως: 

'Αρθρον 2 

Εις το τέλος του άρθρου 2 προστίθενται τα εξής: 

Οποιαδήποτε εισαγωγή ή απομάκρυνσις τροφίμου εις ή εκ του 
Ιδρύματος απαιτείται όπως, επί ποινή ακυρότητος, γίνεται μόνον 
με την έγγραφον σύμφωνον γνώμην του Προέδρου. 

Εξυπακούεται η προηγουμένη σύμφωνος έγγραφος απόφασις 
του Διοικητικού Συμβουλίου, δια σχετικού πρακτικού. 

Εν Καλλονή, τη 10η Μαρτίου 1989 
Ο Μητροπολίτης 

Ο ΜΗΘΥΜΝΗΣ ΧΡΥΣΟΣΤΟΜΟΣ 
-♦- 

Αριθ. 179 (10) 

Τροποποίηση του οργανισμού Ορφανοτροφείου Ιερός Μητροπό¬ 
λεως Μηθύμνης. 

Ο ΜΗΤΡΟΠΟΛΙΤΗΣ ΜΗΘΤΜΝΗΣ 
Έχοντας υπόψη: 

Την υπ’ αριθ. 553/14.9.1984 απόφασιν ημών, περί ιδρύ- 
σεως και λειτουργίας, τη προνοία και υπό την άμεσον εξάρτησιν 
και εποπτείαν της Ιερός Μητροπόλεως ημών Ορφανοτροφείου, 
φέρον την επωνυμίαν «ΟΡΦΑΝΟΤΡΟΦΕΙΟΝ ΙΕΡΑΣ ΜΗΤΡΟ¬ 
ΠΟΛΕΩΣ ΜΗΘΤΜΝΗΣ» δημοσιευθείσαν: 

1) Εν τω ΦΕΚ υπ’ αριθ. 832/23.11.1984, τεύχος Β’ και 

2) Εν τω Πέριοδικώ «ΕΚΚΛΗΣΙΑ» της Εκκλησίας της Ελλά¬ 
δος, φ. 23-24 της 1-15.12.1984, αποφασίζομεν: 

Τροποποιούμεν τον «ΟΡΓΑΝΙΣΜΟΝ ΟΡΦΑΝΟΤΡΟΦΕΙΟΥ 
ΙΕΡΑΣ ΜΗΤΡΟΠΟΛΕΩΣ ΜΗΘΤΜΝΗΣ» ως ακολούθως: 

’Αρθρον 2 

Εις το τέλος του άρθρου 2 προστίθενται τα εξής: 

Οποιαδήποτε εισαγωγή ή απομάκρυνσις τροφίμου εις ή εκ του 
Ιδρύματος απαιτείται όπως, επί ποινή ακυρότητος, γίνεται μόνον 
με την έγγραφον σύμφωνον γνώμην του Προέδρου. 

Εξυπακούεται η προηγουμένη σύμφωνος έγγραφος απόφασις 
του Διοικητικού Συμβουλίου, δια σχετικού πρακτικού. 

Εν Καλλονή, τη 10η Μαρτίου 1989 
Ο Μητροπολίτης 

Ο ΜΗΘΤΜΝΗΣ ΧΡΥΣΟΣΤΟΜΟΣ 



ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. 180 (11) 

Τροποποίηση του Οργανισμού οικοτροφείου Γυμνασιοπαίδων και 
υποψηφίων Κληρικών Ιερός Μητροπόλεως Μηθύμνης εν Μα- 
νταμάδω. 

Ο ΜΗΤΡΟΠΟΛΙΤΗΣ ΜΗΘΥΜΝΗΣ 
Έχοντας υπόψη: 

Την υπ’ αριθ. 636/1.3.1972 απόφασιν της καθ’ ημάς Ιερός 
Μητροπόλεως, περί ιδρύσεως και λειτουργίας, τη προνοία και 
υπό την άμεσον εξάρτησιν και εποπτείαν της Ιερός Μητροπό¬ 
λεως ημών Οικοτροφείου Γυμνασιοπαίδων και υποψηφίων 
κληρικών εν Μανταμόδω, φέρον την επωνυμίαν «ΕΚΚΛΗ¬ 
ΣΙΑΣΤΙΚΟΝ ΟΙΚΟΤΡΟΦΕΙΟΝ ΓΥΜΝΑΣΙΟΠΑΙΔΩΝ ΚΑΙ 
ΥΠΟΨΗΦΙΩΝ ΚΛΗΡΙΚΩΝ ΙΕΡΑΣ ΜΗΤΡΟΠΟΛΕΩΣ 
ΜΗΘΥΜΝΗΣ ΕΝ ΜΑΝΤΑΜΑΔΩ» δημοσιευθείσαν εν τω 
ΦΕΚ υπ’ αριθ. 477/6.7.1972, τεύχος Β', αποφασίζομεν: 
Τροποποιούμεν τον «ΟΡΓΑΝΙΣΜΟΝ ΟΙΚΟΤΡΟΦΕΙΟΥ ΓΥ¬ 


ΜΝΑΣΙΟΠΑΙΔΩΝ ΚΑΙ ΥΠΟΨΗΦΙΩΝ ΚΛΗΡΙΚΩΝ ΙΕ¬ 
ΡΑΣ ΜΗΤΡΟΠΟΛΕΩΣ ΜΗΘΥΜΝΗΣ ΕΝ ΜΑΝΤΑΜΑΔΩ» 
ως ακολούθως: 

’Αρθρσν 2 

Εις το τέλος του άρθρου 2 προστίθενται τα εξής: 

Οποιαδήποτε εισαγωγή ή απομόκρυνσις τροφίμου εις ή εκ του 
Ιδρύματος απαιτείται όπως, επί ποινή ακυρότητος, γίνεται 
μόνον με την έγγραφον σύμφωνον γνώμην του Προέδρου. 

Εξυπακούεται η πρσηγουμένη σύμφωνος έγγραφος απόφασις 
του Διοικητικού Συμβουλίου, δια σχετικού πρακτικού. 

Εν Καλλονή, τη 10η Μαρτίου 1989 
Ο Μητροπολίτης 

Ο ΜΗΘΥΜΝΗΣ ΧΡΥΣΟΣΤΟΜΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






